Stalna postavka dela jugoslovenske umetnosti iz zbirki MSUB – Muzej savremene umetnosti u Beogradu\nStalna postavka dela jugoslovenske umetnosti iz zbirki MSUB\nStalna postavka dela iz zbirki MSU menja se u periodu između 3 i 5 godina i po pravilu je zasnovana je na autorskim koncepcijama rekonstrukcije istorijskih celina, pokreta, tendencija i individualnih pojava u jugoslovenskom umetničkom prostoru.\nAktuelna stalna postavka obuhvata oko 160 dela jugoslovenske umetnosti nastala u periodu 1900–1981. i strukturirana je kao sklop mini-izložbi, raspoređenih u skladu sa prostornim celinama izložbenog prostora.\nStruktuiranje postavke putem autonomnih izložbenih celina rukovođeno je dvostrukim razlogom: izložba je medij primarne komunikacije umetničkog dela sa publikom i strategijski model formiranja znanja o umetnosti. Iz tog razloga, svaka mini-izložba istovremeno funkcioniše kao tekst koji konfiguriše i interpretira pojedina poglavlja istorije jugoslovenske umetnosti 20. veka, ali i kao kontekst za komparativno razumevanje intrisičnih značenja i istorijske pozicije svakog pojedinačnog umetničkog dela. Pri tom, redukovan broj eksponata u svim izložbenim segmentima ima za cilj da stavi poseban naglasak na pojedinačna dela koja je istorija umetnosti u najvećem broju već verifikovala kao antologijska dela jugoslovenske moderne umetnosti. Ovako koncipirana, stalna postavka izložena dela podjednako tretira kao reprezentativne semantičke objekte i kao autohtone estetske objekte, omogućavajući posetiocima lakoću kretanja kroz svet ideja, tema i stilsko-jezičkih orijentacija jugoslovenskog umetničkog prostora.\nOsnovni izložbeni segmenti postavke raspoređeni su na sledeći način: počeci modernog slikarstva (simbolizam, impresionizam, realizam), sezanizam i postkubizam, ekspresionizam (boje i forme), intimizam, pioniri apstraknog slikarstva, istorijske avangarde (konstruktivizam, nadrealizam), socijalno angažovana umetnost, ekspresivna figuracija posle 1945, fantastična umetnost i „tamni modernizam”, apstrakni pejzaž, enformel, neokonstruktivizam i protominimalizam, poznomodernistička apstrakna skulptura, beogradska nova figuracija, konceptualna umetnost, video-performans, inostrana grafika (apstrakne tendencije posle 1945, pop-art).\nStalna postavka nalazi se na II i III nivou izložbenog prostora, dok su prizemlje, IV i V nivo namenjeni tekućim izložbama. U terminima između tekućih izložbi, IV i V nivo koriste se za predstavljanje „modularnih”, prevashodno tematskih i monografskih izložbi sa delima iz zbirki MSU koje nastaju kao rezultat istraživačkog rada kustosa sa zbirkama. Takođe, posebne module čine postavke dela iz perioda od 1980. do danas koje zbog ograničenosti izložbenog prostora nije bilo moguće uvrstiti u stalnu postavku. Modularne izložbe omogućavaju veću frekventnost izlaganja dela iz zbirki, a takođe su namenjene i prikazivanju u gradovima po unutrašnjosti Srbije.


Sreda, 26. april 2000.\n25. Apr 2000 16:23 (GMT+01:00)\nKako izgleda ispit zrelosti u srednjim školama u Srbiji\nMatura nije bauk\nU gimnaziji matura i dalje podrazumeva ispit iz srpskog, stranog jezika i matematike i odbranu maturskog rada\nBEOGRAD - Maturski ispit koji uskoro očekuje sve učenike srednjih škola biće isti kao prethodnih godina, kažu u Ministarstvu prosvete Srbije. Sa ovim odgovorom moraće da se pomire i oni đaci koji su nedavno protestovali, tražeći od resornih vlasti da smanje zahteve oko mature jer su izgubili mnogo časova zbog produžetka raspusta i štrajka nastavnika i profesora...\nKako izgleda ispit zrelosti kod nas, a kako je to u "belom svetu". Da li je maturski program toliko zahtevan, pa će predstavljati teškoću na kraju školovanja ili je to tek forma koja mora da se ispoštuje kako bi se "zatvorio krug" četvorogodišnjeg školovanja? Sudeći prema komentarima profesora, psihologa i direktora, matura kod nas nije nikakav bauk i đaci koji završavaju srednjoškolski ciklus ne bi trebalo da strepe od predstojećeg propitivanja.\nSpecijalizovane škole za talente, Matematička, Filološka, Škola za dizajn, muzičke i baletske škole... imaju pored upisa i programa i drugačiji maturski ispit. U Filološkoj, na primer, maturanti mogu da biraju da li će polagati pismeni iz srpskog jezika ili književnosti i svi mora da polažu pismeni i usmeni ispit iz "glavnog" stranog jezika koji su imali tokom školovanja. Takođe, pišu i maturski rad koji potom brane pred komisijom.\n- Naša matura je kao auto u "leru", kola su uključena, ali ne možete da ih pokrenete ni napred ni nazad, sve dok ne promenite brzinu. U stvari, sve je u sklopu opšte situacije, i u državi i u školi - komentariše profesor srednje škole, uz opasku da postojeća matura nema nikakvu svrhu, osim što predstavlja veliki posao "i za decu i za profesore".\nMaturanti gimnazija imaće, kao i ranijih godina, pismeni iz srpskog jezika i pismeni iz stranog jezika ili matematike, po izboru. Naravno, školska završnica ne može da prođe bez maturskog rada koji je već urađen na zadatu temu. Osim pismenog rada predviđena je i odbrana diplomskog.\n- Maturski ispit kod nas nije pričinjavao đacima teškoću ni ranije, ni sad, ali se postavlja pitanje koliko je on važan za nastavak školovanja jer se te ocene ne boduju i ne ulaze u prosek i ne vrednuju prilikom upisa na fakultet - kaže za "Glas" Gordana Nikolić, psiholog u Petoj beogradskoj gimnaziji.\nProfesori tvrde da je matura u Srbiji "mačji kašalj" prema onima koje se polažu u evropskim zemljama. Ali, za razliku od naših ispita zrelosti, ozbiljni maturski zahtevi u pojedinim zemljama istovremeno su i propusnica za upis na fakultet. I pojedini političari na vlasti smatraju da bi trebalo menjati koncepciju na kojoj se zasniva postojeći princip maturskog ispita.\nPrilikom najave reforme visokog školstva pređašnji ministar dr Jovo Todorović ostavio je mogućnost izmene i maturskog ispita " u skladu s razvijenim svetom". Na koji način će se ovo pitanje razrešiti u budućnosti, zavisiće, međutim, od novog Ministarstva, na čelu s dr Jevremom Janjićem.\nMatura u srednjim stručnim školama razlikuje se malo od ispita koji se polaže u gimnazijama. Prema objašnjenju Ljiljane Vićentijević, direktora Medicinske škole u Beogradu, maturanti polažu srpski jezik samo pismeno i imaju praktični rad iz stručne oblasti koju su odabrali. Taj rad kasnije polažu usmeno, pred komisijom, a ovi maturanti imaju i predmet po izboru iz struke ili opšteg obrazovanja.\nLjiljana Vićentijević kaže da u školi na čijem je čelu nema nikakvih problema oko mature i da ih nije bilo ni prošle godine, kad se ispit zrelosti polagao usred agresije.\n17:23h Koliko će penzionera u Srbiji dobiti međunarodnu pomoć


Sportske.net - Maljković objavila konačan spisak za Eurobasket\nMaljković objavila konačan spisak za Eurobasket\nSelektorka košarkaške reprezentacije Srbije Marina Maljković skratila je u nedelju spisak igračica za Evropsko prvenstvo u Mađarskoj na konačnih 12 imena.\nSa konačnog spiska otpale su Aleksandra Crvendakić i Sanja Mandić a selektorka je obrazložila svoju odluku na sledeći način.\n"Sanja je prošle godine izborila mesto među 12 igračica na Svetskom šampionatu. Ovog leta, posle dosta naporne sezone nije bila na traženom nivou. U svakom slučaju to je devojka na koju najozbiljnije računam u budućnosti. Isto važi i za Aleksandru Crvendakić, koja ima mali problem što dominira u mlađim kategorijama, a ovde se teško snalazi. U svakom slučaju dobile su precizna upustva šta treba da rade, kako bi već od novembra bile uz reprezentaciju Srbije", rekla je selektorka.\n"Uveliko se spremamo za utakmicu sa Letonijom. Definitivno nas čeka težak meč. To je tim koji je atletski najbolji u našoj grupi, taktički doteran do detalja. Biće vrlo neugodan protivnik na startu šampionata i prilika da pokažemo od čega smo satkane", rekla je Marina Maljković.\n"U ovom trenutku je najvažnije da igračice budu spremne i na pobede i na poraze. Ovo prvenstvo ne traje dva dana, već duži period i smatram da će razliku napraviti tim koji i poraz bude video kao motivaciju, a ne kao kriznu situaciju i koji će na pravi način uživati u pobedi u datom trenutku, a onda se vrlo brzo prebaciti na ključni cilj", rekla je selektorka.


NSinfo: Smeštaj po principu stan na dan - ozbiljan konkurent hotelima\nSmeštaj po principu stan na dan - ozbiljan konkurent hotelima\nSmeštaj po principu stan na dan, poslednjih decenija postao je\nozbiljan konkurent hotelima, hostelima i apartmanima koji su uveliko deo turističke ponude svakog većeg grada. Zbog dosta povoljnijih cena, mogućnosti da se tačno vidi prostor u kom će se boraviti, velikog broja recenzija, baš onog smeštaja koji želi da se iznajmi, sve više je Novosađana koji na taj način putuju. Razlog više je i osećaj kao da ste kod svoje kuće.\nStan za dve osobe, u recimo Parizu, možete pronaći i za manje od 20 evra, ali prilikom rezervacije vrlo je bitno da obratite pažnju šta je sve uključeno u tu cenu. Boravišne takse, usluge čišćenja i drugi eventualni troškovi, ne moraju biti deo ponude, pa je oglas potrebno pročitati detaljno. Jedan od načina da budete sigurni u smeštaj koji rezervišete su recenzije, odnosno, iskustva drugih putnika, prenosi RTV.


U petak tribina o izvršiteljima\nSubotički odbor Narodne stranke i Udruženje "Slobodan grad" u petak, 17. maja, u sali 213 Otvorenog univerziteta, sa početkom u 19 časova, organizuju tribinu posvećenu problemu izvršitelja, prinudnih izvršenja i uopšte primeni Zakona o izvršenju i obezbeđenju.\nKako Slobodna Subotica saznaje, dve organizacije će na tribini predstaviti tim za solidarnost i pravnu pomoć građanima koji se suočavaju sa privatnim izvršiteljima i neetičnim posledicama primene Zakona o izvršenju i obezbeđenju.\nOvaj tim će Subotičanima biti svakodnevno na raspolaganju i pružaće im kompletnu pomoć u suočavanju sa privatnim izvršiteljima, uključujući i preventivne izlaske na lice mesta.\nGrađanima će se obratiti: Vladimir Polovina, poverenik subotičkog odbora Narodne stranke, Aleksandar Ilić, dugogodišnji sindikalni aktivista i član Narodne stranke, Dušan Kliska, advokat, Borislav Novaković, predsednik Pokrajinskog odbora Narodne stranke i Laslo Čisar, predsednik Udruženja "Slobodan grad".\nPored njih, javnosti Subotice obratiće se i građani koji su se našli na meti privatnih izvršitelja i čija je imovina plenjena proteklih meseci i godina.\n- Danas u Subotici i celoj Srbiji građani trpe posledice loše politike koju je sprovodila prethodna, ali koju nastavlja da sprovodi i aktuelna vlast. Kada je Zakon o izvršenju i obezbeđenju usvojen 2011. godine, bez javne rasprave, vlast oličena u tadašnjoj Demokratskoj stranci se, umesto uzrocima, bavila posledicama loše politike. Kada je zakon stupio na snagu 2012, nova vlast ga nije promenila, već je načinila dodatne korake ka uspostavljanju sistema koji cilja građane, što je sa aspekta našeg poimanja politike i stvarnosti nedopustivo.\nDobili smo privatne izvršitelje sa ovlašćenjima koje nemaju ni policija, ni novinari, niti bilo koja državna služba ili profesija koja štiti interese građana. Imamo državne ingerencije prenete na privatne izvršitelje koji, pritom, nezakonito koriste državne simbole na svojim aktima, iako su privatna lica. Imamo i razilaženje pomenutog zakona sa zakonskim ovlašćenjima policije i još dosta problema, kao što je izuzeće imovine stranaca od Zakona o izvršenju i obezbeđenju, o čemu ćemo pred Subotičanima govoriti u petak uveče, kada ćemo predstaviti i naš tim za intervencije u hitnim slučajevima, kao i broj dežurnog telefona - kaže Vladimir Polovina, poverenik Narodne stranke za Suboticu.\nUdruženje "Slobodan grad" i Narodna stranka pozivaju sve zainteresovane građane, naročito one koji su bili meta privatnih izvršitelja, da dođu na tribinu i uzmu učešće u debati koja će uslediti nakon izlaganja učesnika.


USKORO: Efekti i kontraindikacije asana - Aktuelnosti\nUSKORO: Efekti i kontraindikacije asana\nFit Land, 27. februar\nSvaki položaj u jogi ima brojne dobrobiti, ali da bi se one osetile potrebno je ne samo pravilno zauzeti asane i vežbati u skladu sa svojim mogućnostima, već i izbegavati određene varijante položaja u izvesnim stanjima. Mnogi vežbači joge, naročito početnici koji samostalno vežbaju, ne pridaju previše značaja tome pa u nekim slučajevima dolazi do kontraindikacija, umesto do pozitivnog delovanja jogičke prakse, čime njen pun potencijal ostaje nedoživljen.\nKako pravilno vežbati da biste osetili sve efekte položaja koji deluju umirujuće na nervni sistem, povoljno utiču na unutrašnje organe, poboljšavaju cirkulaciju, stimulišu mišiće, uklanjaju tegobe i dovode u balans, saznaćete na predavanju i radionoci "Efekti i kontraindikacije asana" koji će se održati u subotu, 27. februara 2021. godine od 11 sati u sali sportskog udruženja "Fit Land" u okviru ciklusa predavanja i radionica pod nazivom "Filozofija i fiziologija joge".\n• Efekte ekstenzija, fleksija, torzija i inverzija\n• Benefite osnovnih asana koje se najčešće praktikuju u jogi\n• Razloge zbog kojih je potrebno vežbati varijacije određenih položaja\n• Procedure pravilnog zauzimanja položaja za sprečavanje nelagodnosti\n• Načine vežbanja uz određene limite (išijas, kifoza, skolioza, diskus hernija itd.)\nCiklus predavanja i radionica pod nazivom "Filozofija i fiziologija joge" predstavlja seriju dvosatnih edukativnih modula namenjenih vežbačima joge koji žele da prodube svoju praksu i saznaju nešto više od onoga što se uči na redovnim časovima joge. Dobićete ne samo odgovore na pitanja i nedoumice, već i mnoge korisne savete potrebne za ličnu praksu, kao i jasne smernice kako da u njoj brže napredujete.\nSvaki modul će započeti psihomentalnim isključenjem, zatim će uslediti kratko teorijsko izlaganje na temu određene radionice, a potom niz praktičnih vežbi kojima će se izneto pokazati i uvežbati. Nakon vremena predviđenog za diskusiju i pitanja, susret će se finalizovati dubokom jogičkom relaksacijom, Joga Nidrom.\nModuli su namenjeni kako početnicima, tako i onima koji imaju iskustvo vežbanja joge, a koji žele da prošire svoju praksu i razviju sistematičnije iskustvo joge. Svaki od njih je akreditovan od strane Joga alijanse (Yoga Alliance), najeminentnije asocijacije joga instruktora i škola joge u svetu, i vodi se kao edukativni dvočas.\nZbog ograničenog broja mesta, potrebno je najaviti prisustvo pozivom na broj 064/615-83-32.\nSvoje mesto možete obezbediti i putem formulara koji se nalazi OVDE.\nKotizacija za jedan modul (predavanje s radionicom) iznosi 800 dinara.\nProgram vodi master profesorka filozofije Maja Vučković, sertifikovana instruktorka joge S-VYASA joga univerziteta, Fakulteta za sport i turizam – TIMS i Vidya Yoga škole. Registrovana instruktorka joge kod Joga alijanse, akreditovana dvema nominacijama: E-RYT 200 (iskusni registrovani instruktor joge) i YACEP (pružalac kontinuirane edukacije), s profesionalnom licencom i dozvolom za rad Saveza za rekreaciju i fitnes Srbije.\n"Efekti i kontraindikacije asana" treći je u nizu modula predviđenih u okviru ciklusa "Filozofija i fiziologija joge". Naredni koji nakon njega slede su: "Delovanje asana na pojedine grupe mišića i organa", "Disanje tokom vežbanja asana", "Različite škole i stilovi joge", "Joga Nidra – tehnika duboke relaksacije" i drugi.\nBilten Vege zajednice\nUSKORO: Fiziologija istezanja u vežbanju joge


Moja Kravica Junior: Prvo mleko za decu u Srbiji | CityMagazine\nMoja Kravica Junior mleko obogaćeno je Optivita kompleksom – kompleksom vitamina B grupe i vitaminima A, D3 i E, koji se najbolje apsorbuju u organizmu ukoliko se konzumiraju sa mlekom. Ovo mleko posebno je kreirano za decu, i namenjeno je njihovom pravilnom rastu i razvoju. Zahvaljujući svojim sastojcima, Optivita kompleks pospešuje rast zuba i jača kosti, osnažuje imuni sistem, potpomaže razvoj i funkcionisanje nervnog sistema i povoljno utiče na vid i zdravlje kose i kože.\nMoja Kravica Junior mleko namenjeno je prvenstveno mališanima, ali i svima onima koji žele da ojačaju svoj imuni sistem i pruže mu vitamine i ostale sastojke koji doprinose normalnom funkcionisanju organizma.\n„U samo jednoj šolji mleka nalazi se 30 odsto dnevnih potreba za kalcijumom, koji je esencijalan za formiranje kostiju kod dece i tinejdžera. Moja Kravica Junior mleko obogaćeno je Optivita kompleksom vitamina, koji u kombinaciji sa kalcijumom iz mleka, dostižu pun efekat po organizam i obezbeđuju pravilan razvoj dece. Mleko je obavezno u ishrani dece kako bi osnažili organizam i snabdeli ga neophodnim sastojcima“, istakla je Dr Mirjana Mićović, pedijatar.\nDr. Mirjana Mićović, pedijatar; Slobodan Srećković, regionalni direktor marketinga Imleka; Ivana Zarić, novinarka\n„Zahvaljujući temeljnim istrživanjima koja redovno sprovodimo, prateći svetske trendove i osluškujući potrošače, odlučili smo se da roditeljima ponudimo posebno mleko obogaćeno sastojcima koji obezbeđuju pravilan rast i razvoj dece. Ponosni smo na ovaj proizvod i verujemo da će postati omiljen, kako kod dece, tako i kod svih onih koji žele da ojačaju imuni sistem i povedu računa o zdravoj ishrani“, izjavio je Slobodan Srećković, regionalni direktor marketinga Imleka.\nSistem hemijskih čišćenja POP’S: Otvorena renovirana poslovnica u Novom Sadu deca · imlek · mleko


Produžena zapljena Agrokorovih akcija u Merkatoru – ASinfo Portal\nLJUBLJANA – Slovenačka Agencija za zaštitu konkurencije (AVK) odlučila je da produži privremenu zapljenu 69,57 posto Agrokorovih akcija koje ima u Merkatoru, radi obezbjeđenja naplate kazne od hrvatske grupacije u iznosu od 53,9 miliona evra.\nU saopštenju AVK navodi se da Agrokor još nije platio kaznu koja mu je izrečena prošlog decembra jer nije prijavio antimonopolskom regulatoru u Sloveniji preuzimanje kompanije za flaširanje vode Kostela u toj zemlji iz 2016. godine, prenosi agencija STA.\nSlovenačka novinska agencija dodaje da AVK nije navela u saopštenju kakvi će naredni koraci uslijediti, uz objašnjenje da odluka o konfiskovanju akcija može biti produžena jedanput na period od maksimalno šest mjeseci.\nZapljenu akcija je podržao Okružni sud u Ljubljani, dok je slovenački Ustavni sud nedavno odbacio žalbu Agrokora povodom odluke AVK o konfiskovanju.\nNajnovija odluka AVK znači prenos Agrokorovog većinskog udjela u Merkatoru na Fortenovu, kompaniju nasljednicu hrvatskog koncerna, nije moguć, dodaje se u tekstu.\nŠef Fortenove Fabris Peruško je nedavno izjavio da je još u toku pravni postupak vezan za zapljenu. Nije iznio detalje, ali je pomenuo kao jednu od opcija plaćanje kazne u iznosu od 51,9 miliona evra i izrazio očekivanje da će uskoro biti ispunjeni uslovi za prevođenje Merkatora u Fortenovu.\nOsim ukidanja mjere antimonopolskog regulatora i saglasnosti svih 56 povjerilaca Merkatora, za prelazak slovenačkog maloprodajnog lanca u Fortenovu potrebna je i saglasnost Evropske komisije. Fortenova to očekuje za nekoliko mjeseci, navodi STA.


Tužilaštvo potvrdilo da je prebijanje u Novom Sadu prijavljeno tek posle 20 dana | Luftika\nTužilaštvo potvrdilo da je prebijanje u Novom Sadu prijavljeno tek posle 20 dana\nPolicijska uprava u Novom Sadu prijavila je tužilaštvu pokušaj ubistva u Jevrejskoj ulici u Novom Sadu 20 dana nakon što je Ivan Kontić napao i teško povredio M. M. (30), proističe iz odgovora koji su agenciji “Beta” upućeni iz Višeg javnog tužilaštva u Novom Sadu.\nNa pitanje agencije “Beta” kada je policija prvi put obavestila tužilaštvo o pomenutom događaju, iz Višeg javnog tužilaštva su odgovorili da se to dogodilo 12. septembra i da je prijava stigla Osnovnom javnom tužilaštvu.\nTo praktično znači da je policija pogrešno okarakterisala krivično delo, jer je Više javno tužilaštvo preuzelo prijavu od Osnovnog i odmah ga okarakterisalo kao pokušaj ubistva. Kako agencija “Beta” saznaje, takvoj odluci je doprineo i potresni snimak brutalnog iživljavanja osumnjičenog nad onesvešćenom žrtvom.\nAgenciji “Beta” je potvrđeno i da je Više javno tužilaštvo prva saznanja o događaju u Novom Sadu dobilo 2. septembra kada im je advokat oštećenog podneo krivičnu prijavu protiv I. K. i O. L. zbog pokušaja teškog ubistva u saizvršilaštvu.\noznakenovosadska policija prebijanje novi sad tuzilastvo


Dualno obrazovanje: U Nemačkoj i Austriji naknada i doprinosi, u Srbiji džeparac – Radnik.rs\nRadnik.rs > Priče > Dualno obrazovanje: U Nemačkoj i Austriji naknada i doprinosi, u Srbiji džeparac\nUčenici u Nemačkoj i Austriji, koji su u sistemu dualnog obrazovanja, smatraju se zaposlenima u kompanijama i poslodavci im uplaćuju naknadu i doprinose, dok u Srbiji, prema nacrtu zakona, učenici rade za „džeparac“ bez doprinosa.\nAustrija i Nemačka: Učenici se smatraju zaposlenim\nZbog najave medija da će dualno obrazovanje, odnosno rad srednjoškolaca kod poslodavaca, u Srbiji biti uvedeno “po austrijskom receptu” Radnik.rs uputio je pitanja trgovinskom savetniku Ambasade Austrije u Srbiji “Advantage Austria” u vezi sa sistemom dualnog obrazovanja u toj državi.\nPitali smo da li učenicima u Austriji poslodavci uplaćuju poreze i doprinose.\n„Učenici u Austriji imaju ugovore o radu sa preduzećima, te u tom smislu imaju sve doprinose kao i svaki zaposleni“, piše u odgovoru.\nNjihova prosečna neto zarada, kako piše u odgovoru, je različita u zavisnosti od branše i iznosi otprilike „u prvoj godini jedna trećina, u drugoj godini jedna polovina i u trećoj godini dve trećine zarade dogovorene kolektivnim ugovorom“.\nIpak, srednjoškolci u Austriji rade kod poslodavca u proseku četiri dana nedeljno u zavisnosti od branše.\nPitali smo i u kom pogledu smatraju da će se sistem dualnog obrazovanja u Austriji razlikovati od sistema koji se uvodi u Srbiji.\nU odgovoru se navodi da će sistem dualnog obrazovanja u Srbiji „odgovarati potrebama i mogućnostima srpske privrede i u tom smislu će se razlikovati od onog koji postoji u Austriji“, ali su, između ostalog, naveli da Austrija daje značajnu podršku dualnom obrazovanju projektom „Implementacija elemenata dualnog obrazovanja u Srbiji“ koji finansira Austrijska razvojna Agencija – ADA.\nIsta pitanja postavili smo i predstavnicima Nemačko-srpske privredne komore u vezi sa sistemom dualnog obrazovanja u Nemačkoj.\nPrema rečima savetnika za dualno obrazovanje u komori Olivera Harrlena, u Nemačkoj poslodavac i učenik potpisuju svojevrstan ugovor o obuci i nakon toga učenik se smatra zaposlenim u toj kompaniji “ali sa posebnim pravima imajući u vidu uzrast”.\n“U skladu sa svojim statusom, učenik je uključen u sistem socijalnog osiguranja, što obuhvata i invalidsko osiguranje”, piše u odgovoru.\nNemački sistem socijalnog osiguranja, inače, obuhvata i zdravstveno i penziono osiguranje.\nKako se u odgovoru komore dalje navodi, zarade učenika dosta variraju u zavisnosti od oblasti u kojoj rade, ali prosečna zarada je, kako tvrdi predstavnik komore, “40% plate koju primaju radnici (zanatlije) tokom prvih godina rada”.\nPrema brošuri koju je izdala Fondacija Konrad Adenauer, učenici u dualnom sistemu u Nemačkoj dobijaju prosečno oko 800 evra mesečno.\nUčenici u Nemačkoj za ovu zaradu rade između 35 i 40 sati nedeljno.\nU nemačkom sistemu dualnog obrazovanja, đaci mogu biti i članovi sindikata, a sindikati igraju važnu ulogu u određivanju visine naknada, kontrolišu sprovođenje, ali i predlažu nova zanimanja u okviru sistema dualnog obrazovanja, piše u brošuri Fondacije.\nIpak, u istoj brošuri je navedeno i da komore, u koje su učlanjena preduzeća, igraju važnu ulogu u ovom sistemu jer “pomoću komora, firme samostalno obezbeđuju kvalitet obrazovanja u preduzećima”, što je na sličan način prisutno i u Nacrtu zakona o dualnom obrazovanju u Srbiji.\nPrema mišljenju Olivera Harrlena, sistem dualnog obrazovanja u Srbiji treba pre svega primeniti u sektoru trgovine “gde se domaće kompanije takmiče sa kompanijama iz inostranstva”.\nZa učenike u Srbiji – džeparac\nMediji su pre nekoliko meseci najavili uvođenje sistema dualnog obrazovanja u Srbiji i predstavnici Ministarstva prosvete su tada naveli da će srednjoškolci od kompanija u kojima rade dobiti “po 5.000 dinara mesečno džeparac”.\nNacrt Zakona o dualnom obrazovanju koji je predstavljen javnosti je to i potvrdio – učenici u Srbiji neće imati ugovor o radu, pa samim tim ni uplaćene doprinose, već samo džeparac koji iznosi pola “minimalca” ili najmanje 65 dinara po satu “produktivnog rada”. Nacrtom je definisano i da će učenici, uz naknadu, dobiti i plaćen prevoz od škole do poslodavca, ishranu i osiguranje.\nOvaj nacrt ne prepoznaje rad učenika u kompaniji kao rad, već kao “učenje kroz rad”, te se na taj način cena “učenja kroz rad” može slobodno formulisati bez konsultovanja Zakona o radu. Za razliku od učenika u Nemačkoj i Austriji, učenici u Srbiji koji su na dualnom obrazovanju neće moći da budu članovi sindikata jer se ne smatraju zaposlenim.\nNacrtom je definisano da će učenici raditi kod poslodavca najviše 35 sati nedeljno i najviše osam sati dnevno. Iz Ministarstva prosvete tvrde da srednjoškolci neće raditi 35 sati nedeljno, već da će u prvoj godini raditi jedan dan, u drugoj godini dva, a u trećoj tri dana nedeljno. Međutim, to nije navedeno u spomenutom nacrtu.\nMara 23/06/2017 at 10:02\nSve nas to vodi ka stvaranju zone jegtinog rada za kompanije. To je osnovni ekonomski cilj Vlade\nJasmina 18/09/2018 at 17:43\nShodno clanu 17, tacka 3 Zakona o PIO koji se odnosi na ucenike na praksi ili prakticnoj nastavi istim clanom su obezbedjena prava ucenika za slucaj invalidnosti i poslodavac je u obavezi da im uplacuje doprinose!\nRed 27/08/2019 at 09:02\nOvaj tekst je iz 2017. Još uvek nema naznake dualnog obrazovanja u Srbiji.


‚‚Tamiš" novom pobedom na korak od Super lige Srbije (FOTO) | Pančevo - 013 info\n‚‚Tamiš" novom pobedom na korak od Super lige Srbije (FOTO)\nPančevo, Ned, 20/03/2016 - 11:55\nVujović i Smiljanić sa 20 poena vodili pančevački sastav do pete uzastopne ppobede\nU pretposlednjem kolu Košarkaške lige Srbije ekipa ‚‚Tamiša" je na svom terenu veoma dobrom igrom u drugoj, trećoj i četvrtoj četvrtini savladala direktnog konkurenta za plasman u Super ligu Srbije, ekipu ‚‚Beovuka 72" rezultatom 84:69 (15:18; 29:19; 21:20; 19:12). Kolo pre kraja ekipa ‚‚Tamiša" zauzima 4. mesto na tabeli i pobeda u poslednjoj utakmici protiv OKK ‚‚Beograda" je deli od sigurnog plasmana u elitno takmičenje.\nIako je pančevački tim ubedljivo slavio, stvari nisu izgledale tako dobro na terenu, naročito u prvoj četvrtini kada su se, u Hali sportova na Stelištu, domaći košarkaši mučili u napadu, dok u odbrani nisu uspeli da zatvore svoj reket i spreče skok u napadu ‚‚Beovuka". Stvari su ipak došle na svoje mesto u drugoj deonici kada je trener Bojan Jovičić zahtevao od svojih igrača da povećaju agresivnost u odbrani. Posle nekoliko uspešnih odbrana došlo je i neophodno samopouzdanje, pa su ušli i šutevi sa distance Simića i Smiljanica, što je ‚‚Tamišu" donelo preokret. U reketu je na obe strane terena sjajan bio Nikola Vujović, pa je domaćin na poluvremenu imao sedam poena prednosti (44:37). U nastavku domaćin je smirenom i strpljivom igrom pokazao zbog čega zaslužuje da igra u Super ligi Srbije. Kada je bilo potrebno na terenu je sve funkcionisalo u najboljem redu, a za svaka eventualnu grešku u napadu pančevački košarkaši su se iskupili velikom borbenošću u odbrani. Kontrolisali su igru protivnika i pogađali šuteve iz igre, čime su nadoknadili čak 14 promašenih slobodnih bacanja. Nisu dozvolili protivniku da se ‚‚razmaše", pa su petom vezanom pobedom napravili ogroman korak ka ekitnom takmičenju.\nNajbolji igrač utakmice svakako je Nikola Vujović, koji je zabeležio novi ‚‚dubl-dabl" učinak ove sezone sa 20 poena i 10 skokova uz dve ukradene lopte i dve asistencije za indeks korisnosti 31. Isti broj poena postigao je i Ivan Smiljanić (4/9 za tri poena), koji je u najboljem momentu vraća u šutersku formu. U domaćem timu dvocifren učinak je imao i Nemanja Manojlović sa 11 poena na šta je dovezao i 8 skokova. Nemanja Kapetanović je bio najefikasniji u redovima ‚‚Beovuka" sa 11 poena, a po 10 su postigli Nemanja Karalić i Jagoš Matijašević.\n- Naša igra na ovom meču nije bila dobra, čemu je svakako doprineo i ‚‚Beovuk" svojom agresivnom igrom u odbrani sa mnogo faulova. Pored toga mislim da ovo nije bio naš dan, mnogo otvorenih šuteva smo promašili, a to su šutevi koje ubacujemo u velikom procentu. Dosta slobodnih bacanja je izašlo iz koša, ali smo energijom u drugom poluvremenu došli do pobede. Naši igrači nisu toliko iskusni, jedino je Smiljanić bio u situaciji da se bori za plasman u Super ligu, dok drugi po prvi put imaju ulogu nosioca igre u ovakvoj situaciji, pa se nismo baš najbolje snašli pod psihološkim pritiskom. Ulog je veliki i na korak smo do cilja, pa su igrači u ovom susretu bili dosta stegnuti. Zbog toga ne bih rekao da smo se već plasirali u Super ligu, jer nam predstoji veoma težak meč u Beogradu, ako oni budu igrali onako kako mogu da igraju. Pokušaćemo da opustimo igrače i da ih što bolje pripremimo za tu utakmicu, istakao je posle 14 pobede u sezoni trener ‚‚Tamiša", Bojan Jovičić.\nZa siguran plasaman u Super ligu ‚‚Tamišu" je potreba i pobeda u poslednjoj utakmici prvenstva protiv ekipe OKK ‚‚Beograda" koja se bori za opstanak u Košarkaškoj ligi Srbije.


Priština se cepa na froncle — sad nisu krivi Srbi - 09.08.2017, Sputnik Srbija\nPriština se cepa na froncle — sad nisu krivi Srbi\nPrema nezvaničnim saznanjima današnje konsultacije među albanskim strankama vodile su se oko toga da Kadri Veselji, lider DPK, koji na prvoj sednici nije imao... 09.08.2017, Sputnik Srbija\n17:17 09.08.2017 (Osveženo: 14:49 30.08.2021)\n© REUTERS / Hazir RekaSuzavac u parlamentu samoproglašenog Kosova\nPrema nezvaničnim saznanjima današnje konsultacije među albanskim strankama vodile su se oko toga da Kadri Veselji, lider DPK, koji na prvoj sednici nije imao većinu za mesto prvog čoveka parlamenta, ponovo uđe u igru kao kandidat za tu funkciju, iako je najavio da će povući kandidaturu.\nKosovski parlament sutra bi trebalo da nastavi konstitutivnu sednicu na čijem dnevnom redu će biti izbor predsednika parlamenta. Konsultacije političkih albanskih stranaka koje su danas održane nisu urodile plodom, pa je tako neizvesno kada će i da li će uopšte biti sutrašnje sednice.\nPrema nezvaničnim saznanjima, konsultacije među albanskim strankama vodile su se oko toga da Kadri Veselji, lider DPK, koji na prvoj sednici nije imao većinu za mesto prvog čoveka parlamenta, ponovo uđe u igru kao kandidat za tu funkciju, iako je najavio da će povući kandidaturu. S obzirom da o tome nije postignuta saglasnost, ostaju spekulacije da bi drugi kandidat za tu funkciju Enver Hodžaj, takođe iz stranke Demokratske partije Kosova, mogao da bude predložen za predsednika parlamenta. Prema našim saznanjima, ako padne odluka da se sutra održi sednica, i ta opcija će ući u razmatranje, ali bi se o njoj glasalo u narednim danima.\nTakođe, neizvesno je ni da li će se sve političke opcije odazvati na sutrašnju sednicu, odnosno da li će uopšte postojati kvorum za njen nastavak.\nDa li je Kosovo bliže izborima ili će uskoro dobiti novu vladu?\nOliver Ivanović, lider GI SDP, podseća da je konstituisanje skupštine završeno verifikacijom mandata poslanika, a da ne postoji zakonom propisan vremenski rok za dalje radnje.\n„Zakazivanje i izbor predsednika parlamenta je drugi deo posla, ali ne postoji nijedan vremenski rok koji je eksplicitno predviđen poslovnikom i Zakonom o izborima, a koji bi obavezivao na izbor predsednika parlamenta. Dakle, taj termin je rastegljiv i može da traje nekoliko meseci“, objašnjava Ivanović.\nNaš sagovornik kaže i da, ako se izabere predsednika parlamenta, sledi još jedan „rastegljiv posao“ — davanje mandata nominalnom mandataru za sastav vlade.\n„Ako mandatar ne obezbedi većinu, nigde u kosovskim zakonima ne piše da li takozvani predsednik Kosova Hašim Tači novi mandat treba da dâ drugome kandidatu iz iste koalicije (ona koja je imala većinu na izborima) ili onome ko ima garancije da ima većinu za sastav vlade. Mnogo je nejasnoća u vezi sa formiranjem vlade i to je očigledno namerno napravljeno kako bi se koristilo u ovakvim situacijama“, navodi Ivanović.\nOn ocenjuje da će sutra biti nastavka sednice, da će početi, ali da neće imati kvorum za održavanje. Kako navodi, sada je pozicija u parlamentu takva da od 120 poslanika obe opcije imaju po 60 poslanika, što znači da niko nema većinu.\n7 Avgust 2017, 19:33\nKosovska štampa naveliko piše o tome da Kosovo može da završi na novim vanrednim parlamentarnim izborima ukoliko ne popusti neka od albanskih stranka, koje su podeljene u dva politička klana.\nPobednička koalicija PAN, koju čine Demokratska partija Kosova, Alijansa za budućnost Kosova i Inicijativa, kojoj pripada mesto predsednika Skupštine, u manjku je za dva glasa — sa poslanicima iz redova manjinskih zajednica ukupno broji 59 poslanika, od potrebnih 61 za izbor predsedništva.\nTa koalicija pokušava da odloži izbor predsedništva, navodeći da su potrebne dodatne političke konsultacije. Protiv kandidata te koalicije Kadrija Veseljija su sve ostale političke opcije u Skupštini — pokret Samoopredeljenje i koalicija koju čine Demokratski savez Kosova, Alijansa novo Kosovo i Alternativa.\nVeselji, doskorašnji koalicioni partner Ise Mustafe iz Demokratskog saveza Kosova, koji je i u prošlom sazivu vodio Skupštinu, doprineo je rušenju Mustafine vlade, te stoga iz te partije navode da ga neće podržati za predsednika Skupštine. Samoopredeljenje se protivi Veseljijevom izboru, jer smatra da on nije osoba koja može da obezbedi jedinstvo na Kosovu. Te dve političke opcije pozvale su PAN da promeni kandidata za predsednika Skupštine, što je PAN nagovestio da je spreman da uradi, ali samo ukoliko se u istom paketu izglasa i nova vlada njihovog kandidata za premijera Ramuša Haradinaja.\nTakav uslov za Samoopredeljenje i „koaliciju mira“ je neprihvatljiv i apsurdan jer veruju da Haradinaj nema dovoljan broj glasova da formira vladu i da će u drugom krugu upravo oni dobiti mogućnost za sastav vlade. Ukoliko ne bude izabran predsednik parlamenta odgovornost se prebacuje na Hašima Tačija, od koga se očekuje da preduzme inicijativu kako bi se izbegla dalja kašnjenja, odnosno kako ne bi došlo do novih izbora.\nVELEOBRT: Haradinaj vraća Srbiju na Kosovo\n19 Jul 2017, 19:20\nNovi izbori, tvrdi Ivanović, osigurali bi pobedu Samoopredeljenju, što kako kaže, za pregovore Beograd i Prištine ne bi bilo dobro rešenje. On kaže da bi taj pokret u odnosu na nedavno održane izbore sigurno dobio još 15 do 20 odsto glasova.\n„Ono što Samoopredeljenje najavljuje, a ja nemam razloga da im ne verujem, jeste da bi njihova pobeda ili formiranje vlade u njihovoj režiji automatski značilo blokadu pregovora. Oni bi postavili nemoguće uslove za nastavka istih jer traže jednak tretman, a to nije moguće jer pregovori Beograda i Prištine ne znače i pregovore između Srbije i Kosova“, navodi Ivanović.\nIvanović je komentarisao i predlog Bedžeta Pacolija, lider Nove alijansa za Kosovo (AKR), koji je pozvao na formiranje vlade široke koalicije, navodeći da je od manjeg značaja ko će voditi vladu, a da je najvažnija stvar pun konsenzus između političkih partija na Kosovu. Ivanović kaže da bi takva vlada bila kratkog daha i da bi odvela u nove izbore.


14-04-2018 15:41 Izdvojeno Srbija Politika\nUčesnici sastanka održanog u Operativnom centru Srbije razmatrali su aktuelnu bezbednosnu situaciju u zemlji i svetu, kao i bezbednosne rizike i potencijalne pretnje po građane Srbije, a posebno situaciju na prostoru Kosova i Metohije, saopšteno je iz Ministarstva odbrane Srbije. Sastankom su predsedavali potpredsednik Vlade i ministar unutrašnjih poslova Nebojša Stefanović i ministar odbrane Aleksandar Vulin, a prisustvovali su i načelnik Generalštaba Vojske Srbije general LJubiša Diković i direktor Policije Vladimir Rebić. Razmatrane su mogućnosti unapređenja saradnje vojske i policije, zajedničkog rada na razvijanju sistema obuke, sa posebnim akcentom na jačanju kapaciteta sistema odbrane Srbije za suprostavljanje terorističkim pretnjama i drugim bezbednosnim izazovima i rizicima. Vulin i Stefanović su konstatovali da bezbednosni sistem Srbije u potpunosti funkcioniše, da nadležne službe uspešno čuvaju mir i bezbednost svih građana, a da Vojska Srbije i policija konstantno unapređuju operativne sposobnosti sa ciljem zaštite građana Srbije, teritorijalnog integriteta države i očuvanja mira i stabilnosti na ovim prostorima. A kako su Šiptari reagovali na napad na Siriju, pogledajte OVDE. Izvor: SRNA


Mart - Bečka Prosvjeta ugostila predstavnike KDCS iz Mađarske\nU okviru "Prosvjetinih duhovnih razgovora", proteklog vikenda u Beču, predavanje na temu "Srpsko rasejanje i duhovnost u Evropi - Srbi u Mađarskoj", održali su Milan Đurić, direktor Kulturnog i dokumentacionog centra Srba u Mađarskoj i Diana Kondić Đurić, menadžer za kulturu.\nOve, posebne Duhovne razgovore je otvorio prof. Srđan Mijalković, predsednik Društva, ističući da je bečka "Prosvjeta" ušla u obeležavanje svoje petogodišnjice uspešnog rada, a da su ovi Duhovni razgovori upravo jubilarni, jer, prvi Prosvjetini "Razgovori"su bili pripremljeni još u martu 2011. godine, kada je gostovao prof. Miloš Kovačević, sa svojom knjigom "Srpski jezik i srpski jezici".\nZbog toga su upravo ovi "Razgovori" organizovani sa akcentom na rad Društva oko povezivanja svih Srba širom Evrope, kojima je na srcu matica Srbija, Republika Srpska, Crna Gora, svuda gde se neguje srpski jezik i naša kulturna baština, rekao je Mijalković. Napomenuo je da su u tom smislu ostvareni izuzetni kontakti sa "Prosvjetinim" odborima u maticama, ali i Cirihu, Parizu i Republici Srpskoj, a saradnja sa srpskim udruženjima u Slovačkoj, Češkoj, Rumuniji, Nemačkoj i Mađarskoj podignuta na viši nivo prošlogodišnjim potpisivanjem Deklaracije o strateškoj saradnji srpskih organizacija u rasejanju.\nPozdravljajući goste i prisutne Mijalković je podvukao: "Kao primer dobre organizacije i izvođenja kulturnih programa, predstavlja se zajednica Srba u Mađarskoj, a posebno KDPS koga vodi hvale vredan tim školovanih i stručnih ljudi, na čelu sa gospodinom Đurićem."\nProf. Svetlana Matić, sekretar Društva je naglasila da se sa radom kulturnog centra Srba u Mađarskoj upoznala pre nekoliko godina, kada je kao pisac iz dijaspore, deci koja pohađaju srpske škole u Mađarskoj, održala kreativni čas pod nazivom "Više od igre", baš na godišnjicu obeležavanja Međunarodnog dana dečje knjige u Budimpešti. "Centar predstavlja instituciju koja afirmiše srpsko kulturno nasleđe i savremena dostignuća srpske kulture u Mađarskoj, integrišući ih u evropske kulturološke tokove", istakla je Matićeva.\nMilan Đurić, direktor KDCS se zahvalio predstavnicima "Prosvjete" na gostoprimstvu i pomoći oko prošlogodišnjeg organizovanja izložbe u Jasenovcu. Predložio je da bečka "Prosvjeta" prihvati predlog o potpisivanju protokola o zajedničkoj saradnji, poput onoga koji Centar ima sa Udruženjem pisaca "Sedmica" iz Frankfurta, jer je, kako je istakao, Društvo na čijem je čelu Mijalković, prepoznato i u matici, a i u dijaspori po svom nesebičnom zalaganju za očuvanje srpskog nacionalnog i kulturnog identiteta.\nDiana Kondić-Đurić je naglasila da KDCS u Mađarskoj vrši svoju kulturnu misiju još od 2003. godine i da mu je cilj i prikupljanje arhivske građe o Srbima u Mađarskoj, pri čemu je naglasila i značaj izdavačke delatnosti, jer se i izdavačka kuća "Venclović" nalazi u prostorijama Centra. "Centralna manifestacija je Mesec srpske kulture, ustanovljen pre tačno šest godina, koji okuplja srpsku zajednicu u svim mestima u Mađarskoj u kojoj žive Srbi. Od sredine septembra meseca, pa narednih 30 dana, organizuju se različite kulturne i sportske manifestacije. Posebno je posećen Peštanski književni omnibus, koji okuplja književnike iz Srbije, Republike Srpske, Nemačke, Austrije, Italije, Francuske, Švajcarske i drugih evropskih zemalja. Imamo odličnu saradnju sa Srpskom pravoslavnom crkvom i ambasadom Republike Srbije u Budimpešti. Zato nam je izuzetno važna saradnja sa bečkom "Prosvjetom" jer je kultura ta nit koja nas spaja i povezuje", zaključila je Kondićeva.\nOvom prilikom je članica "Prosvjete" Ivanka Cvetić poklonila Srpskoj pravoslavnoj crkvi u Beču ikonu Isusa Hrista, rađenu po Rubljovu i ikonu Bogorodice Hilandarske, svojih ruku delo. Ovaj vredan poklon od umetnice je primio otac Mihajlo Smiljanić, koji se zahvalio "Prosvjeti" i gospođi Cvetić, a predstavnicima Srba iz Mađarske poželeo još mnogo godina uspešnog rada.


Evergrande će u Kini izgraditi još dva stadiona od 80.000 mesta - SPORTSKI ŽURNAL\nEvergrande će u Kini izgraditi još dva stadiona od 80.000 mesta\nKina je krenula u modernizaciju svojih fudbalskih stadiona kako bi povećala prihod od prodaje ulaznica i pre svega postala uporište na globalnom nivou\nKineska grupa za nekretnine Evergrande, vlasnik kluba Guangdžou Evergrande, najavila je danas da će izgraditi još dva stadiona kapaciteta od po 80.000 mesta.\nTa grupa još nije odredila lokacije na kojima će se graditi stadionu, ali je pozvala javnost da glasa za dva od šest preliminarnih projekata.\nGrupa koju je osnovao Su Đajin, jedan od najbogatijih Kineza, već je počela gradnju stadiona od 100.000 mesta, što će biti jedan od najvećih stadiona na svetu.\nIzgradnja ovog stadiona koštaće više od 1,5 milijardi evra, a trebalo bi da bude završen do kraja 2022. godine.\nKina je krenula u modernizaciju svojih fudbalskih stadiona kako bi povećala prihod od prodaje ulaznica i pre svega postala uporište na globalnom nivou.\nPredviđeno je da Kina bude domaćin novog Svetskog klupskog prvenstva. To takmičenje je, po prvobitnom planu, trebalo da počne 17. juna 2021. godine, ali će najverovatnije biti odloženo zbog promena u kalendaru zbog pandemije korona virusa.


SKC - Studentski kulturni centar Beograd - SRPSKI REBT CENTAR\nSRPSKI REBT CENTAR\nPETAK, 2. MART U 18.00\nPovod je predstavljanje Srpskog centra za RE&CBT (racionalno-emotivne i kognitivno-bihejvioralne terapije), koji će raditi kao pridruženi trening centar Instituta za kognitivni menadžment u Štutgartu. O sve popularnijem REBT terapijskom modalitetu govoriće predavači iz Nemačke Milenko Vlajkov i Ksenija Popadić.\nMilenko Vlajkov Osnivač i aktuelni predsednik Instituta za kognitivni menadžment u Štutgartu, autorizovanog od strane Albert Elis Instituta iz Njujorka da izvodi sve nivoe stručne edukacije, završni psihoterapijski ispit i izdavanje internacionalne licence za RE&CBT. Milenko Vlajkov je internacionalni supervizor za racionalno-emotivnu i kognitivno bihejvioralnu terapiju (RE&CBT).\nKsenija Popadić Diplomirani psiholog, magistar psiholoških nauka, trenutno na doktorskim studijama. Sertifikovani je RE&CBT psihoterapeut i supervizor Instituta Albert Elis iz Njujorka. Takođe je sertifikovani transakcioni analitičar kliničke specijalizacije (CTA) i instruktor TA 101.\nO novom centru govoriće doktor psiholoških nauka, psihoterapeut i supervizor dr Gordana Nikić.\nDr Gordana Nikić je doktor psiholoških nauka i predavač na Univerzitetu Singidunum u Beogradu. Osnivač je predsednik Srpskog centra za RE&CBT, pridruženog trening centra Instituta za kognitivni menadžment u Štutgartu. Doktorirala je i magistrirala na Filozofskom fakultetu u Beogradu (odsek za razvojnu psihologiju) iz oblasti ljubavi i partnerskih odnosa. Aktivno radi kao istraživač, edukator i psihoterapeut u oblasti prevencije i rešavanja emocionalnih problema kod zdravih ljudi.


Doboj steže kaiš, plate srezane za 23 odsto - GraniceDoboja.info\nDoboj steže kaiš, plate srezane za 23 odsto\nDOBOJ – Manjak u budžetu od milion KM razlog je za stezanju kaiša zbog kojeg će plate službenicima, namještenicima, funkcionerima i ostalim zaposlenima u Gradskoj upravi Doboj, te u preduzećima i ustanovama čiji je osnivač grad narednih mjeseci biti manje skoro za četvrtinu.\nBoris Jerinić, gradonačelnik Doboja, malobrojnu opoziciju na današnjem zasjedanju Skupštine grada je pokušao da uvjeri da je odluka privremenog karaktera, te dodao da će smanjenje mjesečnih primanja od 23 odsto trajati sve dok grad ne dobije potrebne saglasnosti resornog ministarstva za proširenje budžetskog okvira.\n„Ako dobijemo iznos od milion, ta mjera će trajati samo mjesec dana, ako dobijemo proširenje od 800.000 KM ta mjera će trajati dva mjeseca, otprilike sa ovim smanjenjem je negdje na mjesečnom nivou ušteda 200.000 KM. Na taj način bi taj milion trebalo da se namiri za pet mjeseci“, izjavio je Jerinić.\nOdbornike SP-a gradonačelnik nije uspio da ubijedi, pa oni nisu podržali odluke o smanjenju plata.\n„Javna je tajna da su većina tih radnika vaši glasači, oni sigurno na izborima nisu glasali za SP, a ja sam sada došao u situaciju da branim njihove interese i borim se protiv smanjenja njihovih plata“, kaže Vedran Gligorić, odbornik SP-a, te dodaje da se do uštede moglo doći smanjenjem samo plata funkcionera i odborničkih paušala.\nS njim se nisu složili u SNSD-u, u kojem su naveli da u kolektivu u kojem on radi zaposleni nisu sigurno na izborima glasali za neku drugu stranku osim za onu kojoj pripada, te istakli da imaju plan za izlazak iz krize.\n„Već od četvrtka ćemo da se najavimo kako kod predsjednika Vlade RS, tako i kod resornog ministra Zore Vidović, da pokušamo da prevaziđemo ovaj problem, a to je nedostatak tih milion KM u budžetu grada. Nama je interes da se ovaj problem prevaziđe u narednih 15 dana“, rekla je Sanja Vulić, predsjednica Kluba SNSD-a, te dodala da možda nije tako veliki grijeh što smo funkcionerima smanjili plate, ali jeste radnicima.\nOsim o smanjenju plata, na sjednici Skupštine grada između ostalog raspravljalo se i o novom kreditnom zaduženju u iznosu od 4,1 milion KM, sa 500.000 KM iz tih sredstava će se finansirati izgradnja sportske dvorane, a ostatkom novca bi se zatvorile rupe u budžetu, odnosno izmirila ranija dugovanja.\n„Ono što je dobro jeste da ćemo na takav način stabilizovati budžet, da ćemo sve svoje obaveze moći da servisiramo na vrijeme i to je ono što je zakonom dozvoljeno jer grad Doboj nije prezadužen grad. On je u ovom zakonskom okviru, ispod 18 odsto“, naveo je gradonačelnik Jerinić, navode nezavisne.com (Sanja Čakarević).\nNa današnjoj, osamnaestoj sjednici Skupštine grada Doboja u ovom sazivu, odornici su razmatrali dvadesetšest tačaka dnevnog reda. Dobojski odbornici su se, između ostalog, IZJAŠNJAVALI o prijedlogu odluke o sanitarnoj zaštiti izvorišta „Luke“, „Usora“ i „Rudanka“, nacrtu odluke o javnim parkiralištima, te programima rada Dom zdravlja, Direkcije za izgradnju i razvoj grada i Centra za dnevno zbrinjavanje djece i omladine.\nNa današnjoj sjednici je RAZMATRAN i nacrt programa aktivnosti rješavanja problematike izbjeglog, raseljenog stanovništva i povratnika u ovoj godini, kao i izvještaj o radu gradonačelnika i Gradske uprave za prošlu godinu, navodi se na doboj.gov.ba (foto).\nEMI magazin u Doboju (FOTO): Najljepša djevojka DUNJA MARIĆ na „Miss Dobojske regije 2019“\nPRETHODNI POST Previous post: Gračanica: Otvoren 10. „Grapos Expo“ – U fokusu razvoj malih i srednjih preduzeća\nSLJEDEĆI POST Next post: MFS EMMAUS u srijedu šalje do sada NAJVEĆI KONVOJ humanitarne pomoći iz BiH


Zarada banaka i do 8,35 dinara po evru! | Kamatica\nZarada banaka i do 8,35 dinara po evru!\nTurbulencije na svetskom finansijskom tržištu su značajno uticale na promene vrednosti svetskih valuta, pa i naše nacionalne valute - dinara. Promene odnosa dolara i evra, značajne promene britanske funte su samo neki od pokazatelja da ni svetski najjače valute nisu stabilne u trenucima promene svetske ekonomske klime.\nValute zemalja u okruženju su takođe značajno menjale svoje vrednosti, uglavnom u pravcu slabljenja. Pokazalo se da su u ovim mesecima najosetljivije valute zemalja koje imaju problema sa spoljnotrgovinskim deficitom, među koje spada i Srbija. Takođe, pokazalo se i da nacionalne finansijske institucije ne stoje skrštenih ruku, te da preduzimaju značajne mere kako bi sačuvale finansijsku stabilnost u zemlji.\nSve navedeno dovodi do izuzetne promenljivosti kurseva u kratkim rokovima. Kurs u našoj zemlji je od posebnog značaja zbog situacija u ranijim godinama u kojima se isti menjao iz sata u sat, te od ranije decenijske nestabilnosti dinara.\nPromena kursa u poslednjim nedeljama je jedna od situacija koje će biti vrlo prisutne u narednim mesecima, najviše zahvaljujući efektima svetske finansijske krize u Srbiji. Takvih situacija je bilo i u ranijim periodima, ali će one biti značajno prisutnije u narednim mesecima nego ranije.\nTim portala Kamatica.com je istraživao visinu provizija banaka i razlike u kupovnim i prodajnim kursevima koji se primenjuju u menjačkim poslovima sa stanovništvom.\nUobičajena razlika između kupovnog i prodajnog kursa banaka u 2008. godini se kreće od 2,5 do 3,6 dinara. U prošloj godini je ta razlika u nekim trenucima bila niža i od 2 dinara. Kada su u pitanju menjačnice, kod njih je ova razlika nešto niža i uglavnom se kreće između 2 i 3,5 dinara. Međutim, poslednjih nedelja je ova razlika značajno povećana. To je očekivana reakcija banaka u trenucima značajnije kratkoročne nestabilnosti valute i javljala se i ranije kada je kurs evra i dinara značajnije fluktuirao. Razlika između ranijih i trenutne situacije je u tome, što su danas te razlike između prodajnih i kupovnih kurseva banaka veće.\nOd oktobra 2008. godine, razlika između kurseva za otkup i prodaju stranih valuta se neprestano povećavala. Sa 3,8 dinara krajem septembra, razlika se krajem novembra povećala na gotovo 6,5 dinara. Tako je najviša razlika između kursa za otkup i prodaju evra zabeležena 12. decembra, kada je ona bila i do 8,35 dinara, kod pojedinih banaka. To je pretvorilo menjačke poslove banke u jedan od najprofitabilnijih poslova, jer je donosio gotovo dvocifrenu proviziju na dnevnom nivou, što je više i od najskupljih oblika kreditiranja.\nKada su u pitanju menjačnice, razlike između kupovnih i prodajnih kurseva su uglavnom niže, ali je primetan trend povećanja ove razlike u trenucima kada je kurs kratkoročno nestabilan. One se kreću na nivou iznad 2 dinara, ali je poslednjih nedelja zabeležena razlika i do 6 dinara, što pokazuje da ovi poslovi za pojedine aktere na tržištu mogu biti vrlo profitabilni u turbulentnim uslovima.\nOvu razliku je pratilo i povećanje razlike između kupovnih kurseva poslovnih banaka, kao i povećanje razlike između prodajnih kurseva poslovnih banaka. Ova razlika se kod kupovnih kurseva povećala i do 5,6 dinara, što bi značilo da ste, ukoliko izvršite prodaju evra kod banke koja ima najniži otkupni kurs umesto kod banke koja ima najviši otkupni kurs, za prodaju 1.000 evra mogli izgubiti čak 5.600 dinara! Kada je u pitanju kupovina evra, ove razlike su niže, tako da ako biste istu količinu novca kupovali, ukoliko izaberete „pogrešnu banku“ mogli ste izgubiti 2.350 dinara. Navedene razlike su, do oktobra ove godine, takođe bile niže u proseku i samo u pojedinim trenucima su bile blizu navedenih, koje su bile aktuelne 12. decembra. Bitno je naglasiti da se otkupni i prodajni kursevi banaka formiraju poslovnom politikom konkretne banke, te da su razlike među kursevima podložne značajnim dnevnim promenama, zavisno od potreba banaka za dinarima ili stranim valutama.\nIstraživanje je pokazalo i da su banke međusobno uglavnom imale veće razlike kod kurseva po kojima otkupljuju valute, nego kod kurseva po kojima prodaju valute. Samo izuzetno se dešavalo da su ove razlike veće kod kurseva za prodaju valute i to u danima kada je dinar bio najjači prema evru.\nZaključak istraživanja je pokazao da su razlike među kursevima banaka, kako između prodajnog i kupovnog kursa jedne banke, tako i između prodajnih kurseva i kupovnih kurseva između različitih banaka, veće u trenucima kada su prisutne značajnije fluktuacije srednjeg kursa, a najniže kada je kurs stabilan, bilo to na visokom ili niskom nivou. Tako su i građani u najvećem gubitku ukoliko menjačke poslove obavljaju u ovim nestabilnim kursnim uslovima (tzv. panične kupovine), dok su dobitnici na drugoj strani.


► Đurić: Manastiri su tvrđava srpstva, uzaludni pokušaji falsifikovanja\nDirektor Кancelarije za Кosovo i Metohiju Marko Đurić izjavio je danas da su osuđeni na propast "tvrdoglavi pokušaji revizionista i falsifikatora istorije da izvrtanjem činjenica otmu srpsko srednjovekovno kulturno i duhovno nasleđe na Кosovu".\n"Nema nijednog materijalnog dokaza niti metodološkog konstrukta kojim se može dokazati da oni nisu srpski", rekao je Đurić, u pisanoj izjavi.\nKako je naveo, tačno je da je "pre srpskog kulturnog i duhovnog nasleđa na Кosovu postojala romejska, odnosno vizantijska kultura, a pre nje i neke druge kulture, samo što Albanaca tu nije bilo".\n"Srpski srednjovekovni manastiri su tvrđava srpstva na Кosovu, jer su samim svojim postojanjem neoborivi dokaz čija je to zemlja bila, i kakva je serija zločina, proterivanja, islamiziranja i asimilacije dovela do sadašnje etničke strukture", rekao je Đurić.\nĐurić je istakao da ne misli da su "Albanci zbog toga što na Кosovu nemaju svoje manastire na bilo koji način inferiorni, jer i oni imaju svoju bogatu kulturu na koju treba da budu ponosni".\n"Ali sam najoštriji protivnik svakog pokušaja prisvajanja tuđe kulturne baštine", poručio je Đurić, prenela je Kancelarija za Kosovo.


Prvi festival ekologije i antifašizma „Ekoslavija“, koji su uz podršku Ministarstva zaštite životne sredine i Grada Subotice organizovali 4. Mini Jugoslavija i Građanska inicijativa „Priroda i društvo“, uspešno je održan u petak i subotu, 18. i 19. septembra.\n„Dvodnevni program počeo je projekcijom dokumentarnog filma ’Nestanak heroja’, nakon čega je usledila rasprava sa članovima antifašističkih udruženja i ljudima iz filma, koji su zajedno izvukli jednu pouku – da ne smemo dozvoliti da se tekovine antifašističke borbe izgube. Prvi dan Festivala završen je koncertima četiri benda, od kojih je svakako najboznatiji bio subotički nu metal sastav D ZOO“, kaže jedan od organizatora Goran Gabrić, ističući da je u celodnevnom programu učestvovalo oko 300 ljudi.\nDrugi dan ove manifestacije bio je u znaku biciklizma, pod okriljem projekta „Biciklom do čistijeg vazduha“, pa se tako u subotu na gradskom trgu kao polazištu okupila, kako su je organizatori nazvali, „biciklistička Kritična masa“, koja je, rutom dugom oko 7 kilometara, stigla do Mini Jugoslacije kao krajnjeg odredišta. Tamo je, u popodnevnim satima, bio organizovan i program za najmlađe – biciklistička trka oko Triglava.\n„U sklopu parka Mini Jugoslavije, za ovu priliku, otvorili smo biciklistički servisni i info pult. S jedne strane, ljudi su dolazili da poprave svoje stare bicikle, a bilo ih je preko desetak. S druge strane, mogli su da se informišu o biciklističkim trasama koje postoje u Subotici i oko Subotice, a koje su deo EuroVelo 11 i EuroVelo 13 rute, koje smo takođe ovom prilikom promovisali. Naši prijatelji, sledbenici Ivana Sarića, održali su predavanje o istoriji biciklizma u Subotici, počev od Lajoša Vermeša, preko Sarića – koji je prvi počeo da koristi bicikl sa dva jednaka točka, Ivana Mačkovića – koji je imao šestocikl, do Fabrike bicikala ’Partizan’ – koja je proizvodila više stotina hiljada bicikala godišnje. Imali smo priliku i da vidimo veoma specifične bicikle, na primer drveni bicikl, ili jedan star više od 70 godina – na pločici je napisano ime njegove vlasnice iz Vašarhelja nadomak Segedina, s kojim je ona više puta tokom svog života dolazila u Suboticu u posetu rodbini“, objašnjava Goran Gabrić, i dodaje:\n„Stav svih je da biciklizam treba da bude više zastupljen u našem gradu, a biciklističke staze bolje održavane i sigurnije. Mi smo tokom ovog festivala sproveli anketu među građanima koji aktivno koriste bicikl kao prevozno sredstvo da bismo videli kakvo je njihovo mišljenje o stanju biciklističkih staza, koliko je grad uopšte prilagođen biciklima. Te rezultate ćemo nakon statističke obrade javno prezentovati, a kako smo tražili od građana da nam predoče koje su najranjivije tačke u gradskoj infrastrukturi, to ćemo priložiti Javnom preduzeću za upravljanje putevima, urbanističko planiranje i stanovanje, a oni su čvrsto obećali da će nešto povodom toga učiniti“.


Terapija muzikom! Pevanje i sviranje leči depresiju! - Lifestyle - Zdravlje - Vesti - Svet Plus\n12:21 24. APR 2018.\nPočetni rezultati studije, objavljeni u naučnim časopisima, pružili su dokaz o prednostima takvog obrazovanja u vreme kada su mnoge škole izbacile ili smanjile muzički i umetnički program. Studija je pokazala da muzička nastava ubrzava sazrevanje slušnog puta u mozgu i povećava njegovu efikasnost.\nU toku istraživanja, naučnici iz oblasti neurologije pratili su razvoj mozga i ponašanje u grupi od 37 mališana iz siromašnijih četvrti Los Anđelesa. Deca uče da sviraju instrumente, kao što je violina, u ansamblima i grupama i vežbaju do sedam sati nedeljno.\nNaučnici su uporedili decu-muzičare sa vršnjacima koji treniraju fudbal i onima koji nemaju dodatne programe. U toku dve godine, otkriveno je da čulo sluha dece u muzičkom programu sazreva brže nego kod ostalih.


Otac nestalog mladića: Nadam se da ću se s Matejom vratiti u Split - 10.01.2022, Sputnik Srbija\nOtac nestalog mladića: Nadam se da ću se s Matejom vratiti u Split\nNenad Periš, otac Splićanina Mateja Periša, izjavio je da nema nikakvih novih informacija o svom 27-godišnjem sinu koji je nestao u noći između 30. i 31... 10.01.2022, Sputnik Srbija\nPeriš je istakao da se nastavlja potraga na Dunavu i da očekuje da će se tokom dana videti sa pripadnicima MUP-a.On je naveo da ništa nije ukazivalo na ceo ovaj slučaj i dodao da je njegov sin, za kojim se traga već 11. dan, bio pun planova za budućnost.„Znao sam gde ide i sa kim u Beograd, ništa nije ukazivalo na ovu neverovatnu situaciju. Nisam mogao predvideti da bi se nešto ovako moglo dogoditi“, rekao je Nenad Periš za TV Pink i dodao da je savetovao sina da dočeka Novu godinu negde bliže.Periš je rekao da se čuo sa Matejom pre nego što je prešao granicu, da bi kasnije sutradan saznao da mu je sin nestao, preneo je Tanjug.Kako je dodao, ostaće u Beogradu sve dok mu sin ne bude pronađen.\nsrbija, hrvatska, srbija – društvo, društvo, region\n© Sputnik / Lola ĐorđevićRečna policija na Savi u Beogradu\nNenad Periš, otac Splićanina Mateja Periša, izjavio je da nema nikakvih novih informacija o svom 27-godišnjem sinu koji je nestao u noći između 30. i 31. decembra prošle godine u Beogradu.\nPeriš je istakao da se nastavlja potraga na Dunavu i da očekuje da će se tokom dana videti sa pripadnicima MUP-a.\n„Ubija me vreme, analiziram situaciju... Nadam se da ću se sa Matejom vratiti u Split“, rekao je otac nestalog mladića.\nOn je naveo da ništa nije ukazivalo na ceo ovaj slučaj i dodao da je njegov sin, za kojim se traga već 11. dan, bio pun planova za budućnost.\n„Znao sam gde ide i sa kim u Beograd, ništa nije ukazivalo na ovu neverovatnu situaciju. Nisam mogao predvideti da bi se nešto ovako moglo dogoditi“, rekao je Nenad Periš za TV Pink i dodao da je savetovao sina da dočeka Novu godinu negde bliže.\nPeriš je rekao da se čuo sa Matejom pre nego što je prešao granicu, da bi kasnije sutradan saznao da mu je sin nestao, preneo je Tanjug.\nKako je dodao, ostaće u Beogradu sve dok mu sin ne bude pronađen.\n„Postoje određena saznanja“: Ministar policije oglasio se o nestalom mladiću iz Splita\n5 Januar, 10:45


Predstavnici Bošnjaka Sjeverne Makedonije u posjeti BNV - Sandžak Haber - Sandžačke Internet Novine\nNaslovna Featured Istaknuto Predstavnici Bošnjaka Sjeverne Makedonije u posjeti BNV\nPredstavnici Bošnjaka Sjeverne Makedonije u posjeti BNV\nPredsjednik BNV Sjeverne Makedonije Dževad Hot i predsjednik Bošnjačkog demokratskog saveza Sjeverne Makedonije Munir Kolašinac posjetili su danas Bošnjačko nacionalno vijeće i tom prilikom se susreli sa rukovodstvom Vijeća.\nNa sastanku je bilo riječi o intenziviranju saradnje između bošnjačkih nacionalnih vijeća i ostalih predstavnika Bošnjaka te realizaciji projekata od značaja za bošnjački narod u cijelom regionu.\nRazgovarano je i o predstojećem popisu stanovništa i izazovima koji čekaju bošnjački narod tokom ovog procesa. Predstojeći popis stanovništva u državama regiona je od velikog značaja za opstanak i dalji društveno-politički razvoj Bošnjaka i time jedan od prioriteta u djelovanju legitimnih predstavnika bošnjačkog naroda tokom ove godine.\nOba nacionalna vijeća učestvuju u radu regionalnog Ureda za koordinaciju bošnjačkih vijeća sa sjedištem u Sarajevu. Ured za koordinaciju bošnjačkih vijeća čine predstavnička tijela i nacionalne institucije Bošnjaka iz zemalja bivše Jugoslavije, a osnovan je početkom 2018. godine.\nPrethodni tekstZbog snega bez struje trenutno oko 30.000 potrošača\nSledeći tekstUDES NA PUTU NOVI PAZAR – RAŠKA! Jedno lice povređeno (FOTO)


Ugroženi bedemi, Foto B. Dabić\nNa južnom delu kamenitog grebena u staroj Budvi više od tri decenije bedemi nisu obnavljani. Vidna su oštećenja i urušavanje potpornog zida srednjovekovne tvrđave i kulturno-istorijskog spomenika - Citadele - jednog od najmonumentalnijih objekata u Starom gradu.\nIz MZ "Stari grad" upozoravaju da se zid urušava sa morske strane, a more je odnelo nekoliko kvadrata kamena. Još pre nekoliko godina su iz MZ ukazivali da je stanje bedema sa morske strane izuzetno loše, ali se do danas ništa nije uradilo.\nU kakvom stanju je Stari grad Budva, bedemi, tvrđava Citadela - zaštićeni spomenici kulture, nakon četvorodecenijske nebrige državnih institucija, divljanja nelegalne gradnje, devastacije biće precizirano nakon izrade elaborata za potrebe revalorizacije kulturnih dobara.\nIz Uprave za zaštitu kulturnih dobara najavljuju da će biti izrečene mere zaštite potvrđujući da je u postupku izrade elaborat za potrebe revalorizacije kulturnih dobara, a u okviru kojeg potpada i Stari grad Budva sa svojim bedemima.\nOBNOVA Starog grada sa strane mora nije rađena nakon obnove od zemljotresa 1979. Sanacija je potrebna svake godine zbog vremenskih neprilika koje postepeno uništavaju fasadu.\nU 2022. UZ BRENU I DŽIBONIJA: U Budvi se 31. decembra sprema folk-pop doček Nove godine\n11. 11. 2021. u 10:15\nGRADONAČELNIK BUDVE NASTAVIO TRADICIJU: Marko Carević donirao oktobarsku zaradu najboljem studentu\n08. 11. 2021. u 18:58\nobrušio se zid budva vesti Stari grad Budva


Država u poslednje tri godine nije pomogla ni sa jednim dinarom – Gerila\nGerila > Društvo > Država u poslednje tri godine nije pomogla ni sa jednim dinarom\nDržava u poslednje tri godine nije pomogla ni sa jednim dinarom\nobjavljeno na Apr. 30, 2018 u 7:45 am\n* U analizi Inicijative „Ne damo niški aerodrom“ navodi se da je aerodrom finansiran isključivo iz redovnih budžetskih prihoda grada Niša, a ne iz državnih ili gradskih budžetskih rezervi, kako tvrde državni zvaničnici\nDržava u poslednje tri godine nije uložila ni dinar u razvoj niškog aerodroma, a 2,2 miliona evra koje je u tom periodu uložio grad Niš ne potiču iz državnog budžeta, navela je Inicijativa „Ne damo niški aerodrom“ u svojoj analizi, demantujući izjave predsednika Srbije Aleksandra Vučića i resorne ministarke Zorane Mihajlović.\nčinjenici da u tom periodu u svim programima, planovima poslovanja, izveštajima o poslovanju i finansijskim izveštajima javnog preduzeća Aerodrom Niš, koji je Inicijativa analizirala, „nije evidentiran ni jedan dinar subvencije, donacije ili finansijske pomoći države“.\nStručnjaci Inicijative u ovoj analizi navode da nije tačno ni da je država u tom periodu donirala opremu niškom aerodromu, objašnjavajući da je „povećanje vrednosti njegovih osnovnih sredstava i opreme jednako realizovanim javnim nabavkama koje su planirane iz pomoći Grada Niša“. Naš list je, inače, prethodno izvestio da je u jednom od dokumenata Razvojne agencije Jug navedeno da je ta agencija „detaljno pregledala“ sve finansijske knjige javnog preduzeća Aerodrom Niš i da „nije pronašla nijednu stavku uplate sredstava Republike Srbije od 2013. godine“.\nPrema ovoj analizi Inicijative, u Aerodrom „Konstantin Veliki“ u poslednje tri godine uopšte nije ulagano iz republičkih, ali ni gradskih budžetskih rezervi. Uvid u sve gradske odluke u tom periodu vezane za razvoj i povećanje konkurentnosti aerodroma pokazao je da je grad Niš to finansirao isključivo sa pozicija u budžetu koje su predviđene za tu vrstu pomoći javnim preduzećima. Pri tom, sve bitne odluke grada Niša vezane za planiranje i realizaciju restrukturiranja aerodroma i uspostavljanje novog modela poslovanja, donete su sredinom 2014. godine, dakle „mnogo pre pomoći Vlade gradu Nišu“.\n– Ovakve izjave sugerišu da je i novac koji je grad Niš realno uložio u aerodrom stigao iz državnog budžeta, što je potpuna neistina, jer je grad svake godine unapred planirao sredstva za aerodrom, definisao prihode u budžetskom kalendaru i imao jasne budžetske stavke za tu namenu. Nije bilo potrebe za angažovanjem državnih i gradskih budžetskih rezervi jer je finansiranje aerodroma bilo plansko i redovno, a bez ikakvih vanrednih okolnosti, nedostatka sredstava ili „rupa“ koje je trebalo „krpiti“ – kažu za naš list u Inicijativi.\nPrema dostupnim podacima, sporna bi mogla biti i cifra od osam miliona evra koje je država, prema rečima Vučića i Mihajlovićeve, u poslednje tri godine transferisala iz budžetskih rezervi gradu Nišu. Pojedini mediji izvestili su, pozivajući se na Službene glasnike, da je Niš 2015. godine iz budžetskih rezervi dobio 1,6 miliona evra, a 2016. i 2017. godine samo 260 miliona dinara, odnosno 300 miliona dinara. Naš list očekuje odgovor nadležnih na zahtev za dostavljanje preciznih informacija o transferima iz državnih budžetskih rezervi gradu Nišu, kao i državnim ulaganjima u niški aerodrom u poslednje tri godine.\nŽalba Inicijative registrovana u Evropskoj komisiji\nEvropska komisija u Briselu registrovala je žalbu Inicijative „Ne damo niški aerodrom“ upućenu krajem prošle sedmice Direktoratu za konkurentnost pri Evropskoj komisiji, a u vezi sa ugovorom o koncesiji beogradskom aerodromu „Nikola Tesla“, u kojem se, prema dostupnim podacima, na niškom i drugim aerodromima u Srbiji limitira broj putnika na milion godišnje sve dok beogradski aerodrom ne dostigne 12 miliona putnika. Potvrda registracije i dodela referentnog broja žalbe formalni je početak postupka utvrđivanja da li je ozbiljno narušena konkurentnost niškog i drugih aerodroma u Srbiji u odnosu na koncesionara beogradskog aerodroma, francusku kompaniju „Vansi erport“, saopštila je Inicijativa.\n“Više od 30 miliona ljudi će umreti će za šest meseci”


“Proizvodnja 13 miliona komada guma u `Šandong linglong tajru` na godišnjem nivou obezbediće ne samo nova radna mesta, već i veće prihode za budžet Grada Zrenjanina i budžet AP Vojvodine”, naveo je Mirović.\nOn je dodao da će Pokrajinska vlada nastaviti da podržava razvojne projekte, koji doprinose rastu ekonomije čitave zemlje.\n“Novac građana koji preko poreza ostvare nova preduzeća, poput kineske kompanije `Šandong linglong tajr`, biće odgovorno usmeren na ekonomski opravdane projekte”, naveo je Mirović.\nOn je izrazio očekivanje da u će narednoj godini stopa nezaposlenih u AP Vojvodini nastavi da pada, kao i da će zarade porasti.\n“Prosek zarada u Vojvodini već danas prelazi 50.000 dinara /oko 423 evra/, što je manje od očekivanja. Ukoliko međutim, nastavimo da ulažemo u infrastrukturu i podstičemo privredu, standard i život građana biće sigurno kvalitetniji od sadašnjeg”, rekao je Mirović.\nOn je podsjetio da je za razliku od ranijih godina, kada je slika Vojvodine bila i slika Razvojne banke, promašenih fondova i zaduženja za pokriće gubitaka, danas to više nije moguće.\nU Zrenjaninu je juče položen kamen temeljac za fabriku guma “Šandong linglong tajr”, a riječ je o investiciji vrijednoj 800 miliona evra.\nKada bude završena ta fabrika će u svojim pogonima zapošljavati 1.200 radnika. Srna\nTagovi: igor mirovickineska kompanijaŠandong linglong tajrvazno


22.09.2016 u 09:04\nNema spavanja dok traje potraga za „mahnitim bikom”\nBeograd će zahvaljujući Bitefu poslednje sedmice septembra biti evropska pozorišna prestonica. Ovogodišnje, 50. izdanje Bitefa koje će biti održano od 25. septembra do 2. oktobra nosi podnaslov „Na leđima mahnitog bika”. Selekciju su potpisali Anja Suša i Ivan Medenica, a čini je 12 predstava iz devet zemalja: Poljske, Kine, Austrije, Francuske, Nemačke, Libana, Singapura, Hrvatske i Srbije. Ivan Medenica, umetnički direktor Bitefa, zahvaljujući svojoj profesionalnoj reputaciji i kontaktima sa umetnicima širom sveta okupiće narednih dana u Beogradu brojne pozorišne stručnjake. Po čemu su predstave 50. Bitefa specifične, budući da malo znamo o njihovim autorima? Koje nove pozorišne tendencije propituje ovogodišnja selekcija? Vaše pitanje vrlo dobro povezuje dve od tri glavne\n17.09.2016 u 22:00\nTreba pokazati svetu vaš talenat\nOvde postoji značajna kreativna snaga, koja još nije dovoljno poznata u inostranstvu, naročito u Francuskoj, i treba učiniti da se za nju čuje, kaže An-Loren Viguru, ataše za kulturu i izvršna direktorka Francuskog instituta u Srbiji, koja rukovodi projektom Teatroskop, osnovanim da bi se podstakla saradnja između Francuske i zemalja našeg regiona na polju scenskih umetnosti. Svi profesionalci koje Francuski institut poziva, ne samo u okviru Teatroskopa, „osvojeni” su tom snagom koja dolazi iz Srbije, talentom i profesionalnošću svojih sagovornika, dodaje ona, ističući da veruje da su umetnici nezavisni ambasadori svojih zemalja. Teatroskop je osnovan 2011. godine kao deo specijalnog programa pod nazivom „stručna mreža” koji finansiraju Ministarstvo spoljnih poslova i međunarodnog\n13.09.2016 u 13:36\nPoštanske marke u čast pola veka Bitefa\nPošta Srbije pustila je u opticaj 1. septembra prigodno izdanje od dve marke u čast 50 godina Bitefa. U umetničkoj obradi akademskog slikara mr Bobana Savića, kreatora maraka, kao motiv prikazani su portreti osnivača ove renomirane kulturne manifestacije: Mire Trailović, na marki nominale 23 dinara, i Jovana Ćirilova, na marki nominale 70 dinara. U tiražu od 25.000 serija, marke su tehnikom višebojnog ofseta štampane u Zavodu za izradu novčanica i kovanog novca u Beogradu, u tabacima od po 10 komada. Izdanje prati i jedan koverat kao i dve maksimum karte, a žig prvoga dana, uz naziv izdanja nosi datum 1. septembar 2016. godine i poštanski broj 11101. Stručnu saradnju u realizaciji ovog izdanja pružili su stručnjaci Bitef teatra. Jedan od umetničkih simbola Beograda, Internacionalni\n31.08.2016 u 19:08\nStrani pozorišni kritičari na Bitefu\nMeđunarodna asocijacija pozorišnih kritičara u godini kada slavi 60 godina od svog osnivanja održaće od 26. septembra do 1. oktobra svoj 28. kongres u Beogradu. Kongres kojem će prisustvovati više od 100 kritičara iz 40 zemalja biće upriličen u vreme trajanja ovogodišnjeg, jubilarnog 50. Bitefa, koji će biti održan od 24. septembra do 2. oktobra u Beogradu. Cilj asocijacije jeste okupljanje pozorišnih kritičara iz celog sveta kako bi se unapredila međunarodna saradnja, doprinelo globalnoj afirmaciji pozorišne umetnosti i pozorišne kritike. Kongres podrazumeva sledeće segmente: Dvodnevnu međunarodnu konferenciju na temu „Novo i globalno pozorište: između komodifikacije i umetničke nužnosti”, kojom će predsedavati Savas Patsalidis (Grčka). Uvodničari će biti ugledni teatrolozi\n11.08.2016 u 08:45\nOstavku sam napisala u julu prošle godine\nAnja Suša provešće ovogodišnju jesen poslednji put u funkciji selektora Bitefa koju je proteklih deset godina obavljala u saradnji sa Jovanom Ćirilovim. Njena odluka o povlačenju usledila je zbog odnosa države prema kulturi i ovom festivalu, odnosno što je, kako sama kaže, „Jovanovim odlaskom Bitef postao glineni golub u zabavnom parku srpske kulture”. Ovogodišnji 50. Bitef koji nosi simboličan podnaslov „Na leđima mahnitoga bika” biće održan od 24. septembra do 2. oktobra uz učešće 12 predstava iz devet zemalja. Bitef se ove godine vraća svom izvornom međunarodnom karakteru prevazilazeći evropski okvir koji je dominirao poslednjih godina. Šta je u fokusu ovogodišnje selekcije? Koji je zajednički imenitelj pozvanih predstava? Prvo želim da naglasim da Bitef nikada nije ni\n24.07.2016 u 14:10\nBitef dens kompanija gostuje u Japanu\nInteresovanje za plesne produkcije Bitef dens kompanije je sve veće. Samo što su se vratili sa gostovanja u Puli, Budvi i Tivtu gde su se predstavili sa predstavom „Ptice” Edvarda Kluga, a posle otvaranja festivala „Novi tvrđava teatar” u Čortanovcima sa predstavom „Priča o vojniku”, članovi ove trupe zaputili su se na daleki put u Japan. Velika turneja Bitef dens kompanije sa plesnom predstavom za decu „San žute čarape” u koreografiji Dalije Aćin Telander započinje sutra. Tokom narednih mesec dana koliko će trajati ovo gostovanje predstavu „San žute čarape” izvešće čak četrnaest puta na nekoliko festivala u Fukuoki, Tokiju, Okinavi... – Drago mi je da smo počeli da širimo svoje tržište, što u današnje vreme nije nimalo lako. Konkurencija je velika, a novca je svuda manje i producenti\n13.07.2016 u 19:30\nBitef na leđima mahnitog bika\nOvogodišnji, jubilarni 50. Bitef koji će pratiti podnaslov „Na leđima mahnitog bika” biće održan od 24. septembra do 2. oktobra. Bitefovskoj publici biće predstavljeno 12 predstava iz devet zemalja: Poljske, Kine, Austrije, Francuske, Nemačke, Libana, Singapura, Hrvatske i Srbije. Dan pre svečanog otvaranja 50. Bitefa, odnosno 24. septembra, koji su njegovi organizatori nazvali „Prolog”, posvetili su prošlosti festivala. Funkciju „omaža” ima i poljska predstava „Kantor Downtown” Teatra Polski iz Bidgošča i ona je takođe deo zvanične selekcije, koja je „rekonstrukcija” čuvene predstave istorijske avangarde „Mrtvi razred” Tadeuša Kantora i bila je prikazana na 10. Bitefu. Festival će svečano biti otvoren naredne večeri predstavom „6 &7” iz Kine koja spada u oblast savremenog plesa\n16.06.2016 u 19:42\nBitef je „biblija” savremenog nemačkog teatra\nPrvi put u istoriji Bitefa, konferencija za štampu našeg najuglednijeg pozorišnog festivala održana je u sredu u Berlinu, u čuvenom pozorištu „Šaubine”. Razlog je bilo predstavljanje nemačkog programa na predstojećem, 50. Bitefu. Umetnički direktor Bitefa Ivan Medenica, najavio je da će na jubilarnom Bitefu učestvovati dve nemačke predstave: „Sažaljenje. Povest o mašinkama”, režija Milo Rau, teatra „Šaubine”, Berlin i „Ambasador, nemačko-zapadnoafrički komad s pevanjem”, režija Monika Gintersdorfer, HAU ‒ Berlin, Kampnagel – Hamburg. Ivan Medenica je objasnio da obe predstave pripadaju „novim pozorišnim tendencijama”, prva kao vrlo promišljen oblik (pseudo) dokumentarnog pozorišta, a druga kao originalna kombinacija pozorišta, savremenog plesa i koncerta. Na tematskom nivou, predstave\n01.06.2016 u 08:00\nMira Trailović i Jovan Ćirilov ispred Bitefa\nOvogodišnja, četvorodnevna Bitef zona biće otvorena večeras u 18 sati na skveru Mire Trailović pozivom građanima da se pridruže inicijativi Bitef teatra da se na ovom prostoru izradi skulptura Miri Trailović i Jovanu Ćirilovu. Inspiracija za buduću skulpturu je fotografija njih dvoje na biciklu, snimljena 1984. godine kada su oboje bili selektori Međunarodnog pozorišnog festivala u Nansiju (Francuska). Publika će imati mogućnost da se upiše u knjigu podrške inicijativi Bitef teatra da Beograd i na ovaj način izrazi svoju zahvalnost legendarnom dvojcu, čijom izuzetnom, prefinjenom i lucidnom energijom su stvoreni kultni Beogradski internacionalni teatarski festival (Bitef), Bitef teatar i Atelje 212. Program se nastavlja koncertom učenika Muzičke škole „Dr Vojislav Vučković” i drugih\n20.03.2016 u 08:05\nBitefova podrška Oliveru Frljiću\nRijeka – Za mnoge neočekivano medijska prezentacija 50. jubilarnog Bitefa započela je juče u Rijeci, u Hrvatskom narodnom kazalištu Ivana plemenitog Zajca, čiji je upravnik reditelj Oliver Frljić. Ivan Medenica, umetnički direktor Bitefa, najavio je na jučerašnjoj konferenciji za novinare u ovoj pozorišnoj kući posebnu programsku celinu sastavljenu od predstava koje su nastale u nacionalnim teatrima, a u kojoj je i riječka predstava „Nad grobom glupe Evrope”, doskora poznata kao „Hrvatska rapsodija”, po tekstu Miroslava Krleže, u režiji Sebastijana Horvata.\n23.07.2021 u 21:23\nZa treću dozu preporučene sve vakcine\n23.07.2021 u 21:05\nZaharova: Inckova odluka je otvoreni napad na suverenitet BiH\n23.07.2021 u 20:49\nGotovo 150 Palestinaca povređeno u sukobima sa izraelskom vojskom\n23.07.2021 u 20:30\nBalerine u kaputu\n23.07.2021 u 20:23\nDodik pokrenuo inicijativu o neprihvatanju Inckovog zakona\n23.07.2021 u 20:02\nSrpske kompanije na svetskoj izložbi „Dubai ekspo”


CROSS BORDER SUCCESSIONS ALLIANCE - CBSA\nCROSS BORDER SUCCESSIONS ALLIANCE\nCross Border Successions Alliance ( Udruženje ili CBSA) je švajcarsko udruženje koje se samo po sebi ne bavi advokaturom, poreskim savetovanjem, planiranjem ostavine ili drugom poslovnom delatnošću. Firme partneri Udruženja (Partneri ili, pojedinačno, Partner), koje same ili zajedno sa svojim povezanim licima (Povezano lice), učestvuju u koordiniranom međunarodnom savetovanju, poreskom savetovanju, pružanju pravnih usluga, planiranju ostavine i pružanju drugih usluga, iako predstavljaju zasebne firme od kojih ni jedna nema zaključen ugovor sa klijentom o konkretnom pitanju, isključivo su odgovorne za svoj rad a ne i za rad bilo koje druge firme.\nSvaki od Partnera, kao pouzdan savetnik, posvećen je pružanju najkvalitetnijih usluga svojim klijentima i građenju trajnog odnosa sa svojim klijentima.\nU tom cilju, ovi Opšti uslovi ugovora primenjivaće se na sve ugovore između Povezanog lica i vas kao klijenta, osim ako se klijent i ovlašćeni zastupnik tog Partnera, zavisnog ili povezanog društva dogovore drugačije u pisanoj formi. Ovi Opšti uslovi ugovora dopunjeni su dodatnim opštim odredbama i/ili pismom ili ugovorom o angažovanju koji se primenjuju u jurisdikciji Ugovorne strane (pojam definisan u daljem tekstu).\n1 Definisani termini\n1.1 Sledeći dokumenti predstavljaju sastavni deo ugovora koji se odnosi na angažovanje Ugovorne strane od strane klijenta: (i) svako pismo ili ugovor o angažovanju, (ii) bilo koje gore navedene dodatne opšte odredbe, (iii) ovi Opšti uslovi (iv) bilo koji drugi uslovi dogovoreni između Ugovorne strane i klijenta, i (v) sve povremene izmene i dopune gore navedenog. U slučaju bilo kakve protivrečnosti uslova gore navedenih dokumenata, dokumenti će se tumačiti po redosledu kako su gore navedeni, uzimajući u obzir izmene navedene pod (v).\n1.2 U gore navedenim dokumentima:\n(a) Bilo koje pojedinačno Povezano lice/Partner jeste ili može biti označeno kao Povezano lice CBSA. Povezano lice CBSA sa kojom klijent uspostavi saradnju u bilo kom trenutku, predstavlja Ugovornu stranu.\n(b) Reči „mi“, „naš“ i „nas“ se odnose na Ugovornu stranu zajedno sa bilo kojim drugim Povezanim licem CBSA kojoj su upućene Vaše instrukcije ili njihov deo shodno stavu 2.3 ovih Uslova; reči „vi“ i „vaš“ se odnose na klijenta (jednom rečju, ukoliko postoji više klijenata, ne pojedinačno) sa kojima Ugovorna strana sarađuje. Ako nije drugačije ugovoreno, reči „vi“ i „vaš“ se ne odnose na fizička ili pravna lica povezana sa klijentom, kao što su matična društva, zavisna društva, povezana društva, zaposlene, službenike, direktore, članove/akcionare, partnere, korporacije u zajedničkom vlasništvu ili ortakluke ili druga slična fizička ili pravna lica ili povezana lica, i ne postoji odnos između advokata i klijenta u pogledu navedenih lica.\n2 Vaš odnos sa nama\n2.1 Kada nas angažujete u pogledu konkretnog pitanja, obratićemo vam se kako bismo odredili:\n(a) koje Povezano lice CBSA je Ugovorna strana;\n(b) dogovoreni obim posla i pretpostavke na kojima se on zasniva;\n(c) ko će biti odgovorno lice ili direktor i drugi ključni Partneri u timu, koje ćemo pokušati da ne menjamo, mada to mogu zahtevati nepredviđene okolnosti;\n(d) iznos naknade i način fakturisanja;\n(e) svako eventualno ograničenje odgovornosti; i\n(f) pravo merodavno za ugovorni odnos i izbor jurisdikcije nadležne za rešavanje bilo kog problema.\n2.2 Ugovorni odnos u pogledu pojedinačnih pitanja postoji između vas i Ugovorne strane, a ne nekog drugog Povezanog lica CBSA ili bilo kog fizičkog lica ili samog CBSA. Razumete i prihvatate da mi ne dajemo obećanja niti garancije u pogledu ishoda zastupanja.\n2.3 Ako je, uz vašu saglasnost, Ugovorna strana uputila vaš predmet u celini ili delimično jednom ili više drugih Povezanih lica CBSA, na pravne usluge koje pruža takvo drugo Povezano lice CBSA se primenjuju uslovi našeg ugovora, koji će važiti između vas i takvog Povezanog lica CBSA u najvećoj meri dozvoljenoj zakonima i propisima koji važe u jurisdikciji u kojoj takvo drugo Povezano lice CBSA posluje u pogledu vašeg zastupanja od strane takvog Povezanog lica CBSA, kao i sve eventualno postojeće dodatne opšte odredbe i sva pisma ili ugovori o angažovanju a koji se odnose na takvo drugo Povezano lice CBSA.\n3 Naše naknade\n3.1 Naše fakture se plaćaju po prijemu i u valuti u kojoj su izdate. Ukoliko od nas tražite da dostavimo fakture putem platforme elektronskog fakturisanja (e-billing) saglasni ste sa sledećim: (i) vaše podatke ćemo poslati našim i vašim nezavisnim pružaocima usluga kako bismo postupili u skladu sa vašim zahtevom, a prenos sredstava se vrši na vaš rizik; (ii) vi snosite trošak koji nastane usled korišćenja vašeg nezavisnog pružaoca usluga; i (iii) našim udovoljavanjem vašem zahtevu se ne smanjuje naknada koju mi naplaćujemo.\n3.2 Ukoliko postoji zakonska obaveza da odbijete određeni iznos prilikom plaćanja fakture, naplatićemo vam dodatni iznos kako bismo bili sigurni da ćemo primiti neto iznos jednak iznosu fakture.\n3.3 Moramo unapred odobriti svaki predlog da bilo koji deo bilo koje naše fakture bude plaćen od strane trećeg lica. Bez obzira na naše odobrenje, saglasni ste da ćete i dalje biti obavezni da platite celokupnu fakturu zajedno sa prispelom kamatom.\n3.4 Ako nije drugačije ugovoreno, bilo koje drugo Povezano lice CBSA kome je Ugovorna strana uputila predmet na osnovu stava 2.3 može dostaviti specifikaciju naknada i troškova Ugovornoj strani, koja će uključiti takve naknade i troškove u svoje specifikacije koje dostavlja vama kao trošak, koji ćete biti u obavezi da platite kako bi ona mogla da izvrši uplate drugim Povezanim licima CBSA.\n3.5 Ako faktura ostane neplaćena 30 dana nakon dostavljanja iste:\n(a) saglasni ste da mi imamo pravo da naplatimo kamatu na iznos iz fakture, po potrebi, po stopi i na način koji je dozvoljen zakonima i propisima koji se primenjuju na nas, a što može biti predviđeno u dodatnim opštim odredbama ili ugovorom između nas i vas, i\n(b) nakon što vas o tome obavestimo u pisanoj formi, možemo prestati da radimo na predmetu na koji se faktura odnosi i na bilo kom drugom vašem predmetu. Saglasni ste da mi nismo odgovorni za bilo kakvu štetu koja nastane zbog takvog nečinjenja. Ako se radi o parnici, možemo otkazati punomoćje u sudu.\n3.6 Saglasni ste da možemo zadržati vaše predmete i dokumente dok sve dospele fakture koje smo vam izdali ne budu u celosti plaćene, u skladu sa zakonima i propisima koji se odnose na nas.\n3.7 Ukoliko bude bilo potrebno da državnom organu, regulatornom telu ili pružaocu usluga koga ste vi izabrali, dostavimo bilo koju našu fakturu na reviziju ili da dostavimo dokumente ili pružimo informacije o bilo kom pojedinom predmetu koji ste nam predali u rad, imamo pravo da vam fakturišemo rad koji tom prilikom obavimo (i sve nastale troškove) po satnicama dogovorenim za konkretan predmet. Ukoliko u pogledu takvih dokumenata postoji obaveza čuvanja tajne, vi ćete nas ili osloboditi obaveze čuvanja tajne ili ćete nas ovlastiti da izvršimo analizu takvih dokumenata u vašem interesu.\n4 Isplate i troškovi\n4.1 Možemo smatrati da je u vašem interesu da angažujete advokata ili punomoćnika u inostranstvu, stručna ili druga lica u vaše ime i o vašem trošku. Pre nego što to učinimo konsultovaćemo se sa vama ukoliko bi takvo angažovanje imalo za posledicu nastanak značajnih troškova.\n4.2 Takođe možemo povremeno naplatiti troškove fotokopiranja, telefonskih poziva, putovanja, pretraga, sudskih taksi, čuvanja podataka onlajn (hosting) ili troškove virtuelnih baza podataka (data ili deal rooms), kao i druge usluge po našim ili njihovim standardnim cenama, kao i druge troškove. Ovi troškovi će biti iskazani na našim fakturama i neće uključivati dodatni procenat na ime troškova kada se tačan trošak može lako utvrditi, ali mogu se razlikovati ili prevazilaziti direktne troškove naših ili njihovih usluga u pogledu kojih se ne može lako utvrditi tačan trošak.\n5 Vaš novac na računu\n5.1 Deponovaćemo novac koji čuvamo u vaše ime kod finansijske institucije i upravljaćemo njime u skladu sa zakonom i propisima koji se odnose na nas. Saglasni ste da mi nismo odgovorni za bilo kakav gubitak deponovanih sredstava kojima upravljamo.\n5.2 Ako deponujete novac kod nas na ime naših naknada, glavnice i kamate, po potrebi, ti iznosi će biti iskazani na konačnoj fakturi izdatoj po okončanju vašeg predmeta. Ako se vi i mi ne dogovorimo drugačije, takođe možemo iskoristiti deo tog novca za podmirenje bilo kojih neplaćenih faktura koje smo vam izdali.\n6 Komunikacija sa nama\n6.1 Kada od nas tražite i dobijete pravni savet o vašim pravima i obavezama, na našu komunikaciju u vezi sa takvim savetovanjem se primenjuju pravila o čuvanju tajnosti. Ukoliko preduzimamo radnje za vas u potencijalnom ili već započetom sudskom postupku, naša komunikacija u vezi sa takvim postupcima je zaštićena obavezom čuvanja tajnosti.\n6.2 Slažete se da možemo komunicirati sa vama koristeći elektronska sredstva, znajući da su određeni rizici (uključujući, na primer, presretanje, neovlašćen pristup i rizik od virusa) povezani sa takvim sredstvima komunikacije.\n7 Poverljivost, sukob interesa i naš odnos sa drugim klijentima\n7.1 Sve podatke dobijene od vas, a koji nisu javni, čuvaćemo u tajnosti i obelodanićemo ih samo sa vašim odobrenjem ili ukoliko to od nas zahteva zakon ili propisi koji se na nas odnose ili ukoliko je to dozvoljeno na osnovu stava 9.3. Ipak, saglasni ste da možemo obelodaniti sve relevantne podatke kako bismo se zaštitili i/ili pripremili svoju odbranu u bilo kom potencijalnom ili već započetom sudskom, građanskom ili postupku vršenja nadzora, kao i da možemo obelodaniti bilo koje relevantne podatke našim osiguravačima, brokerima osiguranja, revizorima, bankarima i drugim savetnicima, sa obavezom da ih oni čuvaju u tajnosti, ukoliko se isti mogu obelodaniti bez odricanja od ili povrede obaveze čuvanja tajnosti podataka.\n7.2 Vi ćete nam pružiti ili ćete naložiti vašim drugim savetnicima i saradnicima ili drugim licima koja zajedno sa vama učestvuju u zajedničkim poslovima, da nam pruže, u vezi sa bilo kojim predmetom koji ste nam poverili, sve podatke i dokumente koji su pribavljeni na odgovarajući način i na koje se možemo osloniti bez proveravanja istih. Saglasni ste da, ukoliko nam drugačije ne naložite, možemo obelodaniti sve relevantne podatke vašim drugim profesionalnim savetnicima.\n7.3 Ako nije predviđeno drugačije u drugim opštim odredbama ili sporazumom između vas i nas, mi nećemo prihvatati angažmane u slučaju postojanja sukoba interesa ili značajnog rizika postojanja takvog sukoba interesa, osim ako nam to dozvoljava zakon i propisi koji se na nas odnose i, kada je to potrebno, uz vaše odobrenje. Međutim, mi savetujemo veliki broj klijenata i možda nećemo uvek moći da predvidimo sve takve slučajeve; stoga vas molimo da nas odmah obavestite ukoliko saznate za takav slučaj.\n7.4 Saglasni ste da mi ili bilo koje drugo Povezano lice CBSA može biti angažovano od strane drugih klijenata u transakcijama ili sporovima u kojima vi ili vaše povezano lice ima interes, pod uslovom da mi ili Povezano lice CBSA ne povredimo obavezu čuvanja tajnosti prema vama.\n7.5 Slažete se da mi nemamo obavezu da vam obelodanimo ili da u vašu korist upotrebimo informacije u pogledu kojih mi, ili bilo koje Povezano lice CBSA ima obavezu čuvanja tajnosti prema drugom klijentu ili bilo kom drugom licu.\n7.6 Saglasni ste da možemo obelodaniti našu ulogu pravnih savetnika u bilo kom predmetu koji ste nam poverili, nakon što isti bude okončan, u promotivne svrhe, osim ukoliko nam drugačije naložite. Takođe ste saglasni da, osim ako nam ne naložite drugačije, možemo objaviti činjenicu da imamo poslovni odnos sa vama.\n8.1 Sve nedoumice ili pritužbe na naš rad bi prvo trebalo da se upute partneru/direktoru odgovornom za vaš predmet ili, ako želite, partneru/direktoru odgovornom za odnose sa klijentima. Mi imamo interne procedure koje se mogu primeniti ukoliko problem zahteva rešavanje na nivou višem od odgovornog partnera/direktora. Zakoni i propisi koji se primenjuju na nas takođe mogu predviđati formalne postupke podnošenja žalbi.\n8.2 Posebno je važno da ukoliko imate bilo koju pritužbu u vezi sa ispostavljenom fakturom, istu što pre uputite nadležnom partneru ili direktoru. Ukoliko ste vi ili drugi relevantni platilac osporili neki deo fakture koju smo vam izdali, saglasni ste da bez odlaganja platite ili obezbedite plaćanje nespornog dela fakture.\n9 Zaštita podataka, razmena informacija i čuvanje dokumenata\n9.1 Prilikom pružanja pravnih usluga, mi delujemo i kao rukovalac podataka o ličnosti. Obrađivaćemo podatke o ličnosti koje ste nam dostavili vi ili vaši zaposleni ili agenti u vezi sa bilo kojim predmetom u skladu sa standardima o zaštiti podataka o ličnosti predviđenih važećim zakonima i primenićemo odgovarajuće tehničke i organizacione mere kako bismo takve podatke o ličnosti zaštitili od neovlašćene ili nezakonite obrade kao i od slučajnog gubitka ili oštećenja medija na kojima su pohranjeni. Molimo vas da pogledate naše Obaveštenje o privatnosti za više informacija o obradi podataka o ličnosti sa naše strane: http://rs.cbsa.eu/politika-privatnosti/\n9.2 Svaka strana (vi i mi) pomoći će drugoj strani da ispuni svoje obaveze na osnovu zakona o zaštiti podataka o ličnosti i obezbediće da pružanje podataka o ličnosti drugoj strani bude fer i zakonito. Saglasni ste da svoje zaposlene ili druga lica čije podatke o ličnosti delite sa nama upoznate sa našim Obaveštenjem o privatnosti ukoliko je pribavljanje ovakvih podataka obavezno na osnovu važećeg zakona o zaštiti podataka o ličnosti. Mi smo saglasni da vas zauzvrat bez odlaganja obavestimo: (i) o prijemu zahteva ili pritužbe nadležnog organa ili lica čiji se podaci obrađuju; ili (ii) o gubitku, obelodanjivanju ili neovlašćenoj ili nezakonitoj obradi podataka o ličnosti koje ste nam dostavili ili koje smo mi pribavili u vaše ime. Sarađivaćemo sa vama i pružiti svu neophodnu pomoć u oba slučaja.\n9.3 Tokom perioda pružanja usluga, pristup podacima o ličnosti (ukoliko budu prikupljani) koji se odnose na lica iz Evropskog ekonomskog prostora (EEA) može biti dostupan i mogu ih koristiti druga Povezana lica CBSA i lica koja su oni angažovali kao agente ili saradnike, uključujući i one koji se nalaze van EEA, gde zakoni o zaštiti podataka o ličnosti možda nisu tako sveobuhvatni kao u EEA, ali ćemo u pogledu takvih podataka o ličnosti obezbediti postupanje u skladu sa standardima zaštite podataka o ličnosti iz Opšte uredbe Evropske unije o zaštiti podataka o ličnosti (GDPR) ili višim standardima na osnovu drugih zakona koji se primenjuju na takve podatke o ličnosti.\n9.4 Takođe ćemo deliti vaše i kontakt podatke vašeg osoblja sa našim kontaktima, sa drugim Povezanim licima CBSA kako bismo vam pružili informacije bitne za vaše poslovanje i kako bismo obezbedili vaš kontinuiran pristup publikacijama, događajima i novostima u oblastima koje su vama bitne. Podatke o ličnosti koje nam dostave vaši zaposleni ćemo koristiti isključivo u skladu sa gore navedenim Obaveštenjem o privatnosti ili na drugi način ukoliko oni na to pristanu.\n9.5 Nećemo razmenjivati informacije koje će imati za posledicu odricanje ili prestanak obaveze čuvanja tajnosti drugih Povezanih lica CBSA. Osim toga, saglasni ste da Ugovorna strana može podeliti vaše podatke (uključujući podatke o ličnosti) sa Povezanim licima CBSA, između ostalog, u svrhu provere postojanja sukoba interesa, postupanja u skladu sa zakonom, finansijskog planiranja, fakturisanja, razvoja poslovanja i upravljanja predmetima. Postoje mere kod svih Povezanih lica CBSA o zaštiti podataka koje oni međusobno dele.\n9.6 Određene radnje u vezi sa pružanjem usluga klijentima možemo poveriti servisnom centru CBSA-a koji se nalazi izvan EEA ili drugim pružaocima usluga. Na primer, možemo poveriti upravljanje informacijama i dokumentima, kancelarijsku podršku, tehnološke i IT usluge, obradu teksta, fotokopiranje i usluge prevođenja.\n9.7 Neki vaši podaci se mogu čuvati putem oblak tehnologije (klaud ili cloud) kojom upravlja nezavisni pružalac usluga. Imamo zaključene ugovore sa nezavisnim pružaocima usluga iz stava 9.6 i 9.7, kada je to potrebno, a takođe primenjujemo i tehničke i organizacione mere kako bismo zaštitili tajnost i bezbednost svih informacija koje su im date.\n9.8 Ne obavezujemo se da čuvamo ili zadržavamo vaše datoteke (bilo da su u papirnom ili elektronskom obliku) u bilo kom određenom vremenskom periodu, ali ćemo to činiti najmanje minimalan broj godina koji je obavezan na osnovu zakona i propisa ili u periodu koji je uobičajen prema lokalnim poslovnim običajima. Datoteke mogu biti uništene u bilo kom trenutku po isteku takvog perioda, bez obaveštenja, osim onih datoteka koje budete tražili da budu dostavljene vama.\n10 Autorsko pravo i intelektualna svojina\n10.1 Zadržavamo sva autorska prava i druga prava intelektualne svojine na svim materijalima koje smo mi sačinili, dizajnirali ili kreirali tokom rada na nekom predmetu. Vi možete samo koristiti i kopirati materijal koji smo kreirali za vas ili koji smo sačinili nezavisno od našeg rada za vas i koji smo koristili tokom rada na vašem predmetu, u skladu sa našom instrukcijom ili posebnim uslovima licence. Sav materijal morate čuvati poverljivim osim ako se drugačije ne dogovorimo.\n10.2 Sav materijal koji smo kreirali i/ili izmenili tokom rada na nekom predmetu možemo koristiti u svrhu obuke pravnika, sačinjavanja obrazaca, unapređenja usluga (uključujući i za obuku u pogledu tehnologija veštačke inteligencije u kom slučaju se materijali mogu čuvati na sistemu trećeg lica) i u svrhu istraživanja, bez spominjanja vašeg imena.\n11 Usklađenost sa određenim zakonima i propisima\n11.1 Možemo tražiti od vas da nam dostavite identifikacione dokumente i podatke o vama i fizičkim i/ili pravnim licima povezanim sa vama kako bismo obezbedili postupanje u skladu sa zakonima i propisima o sprečavanju pranja novca i kako bismo ažurirali te dokumente i informacije. Možda nećemo moći da preduzimamo radnje u vašem predmetu ukoliko ne uspemo da potvrdimo vaš identitet, ili, u nekim slučajevima, identitet vaših direktora, akcionara i stvarnih vlasnika.\n11.2 Od nas se može zahtevati na osnovu zakona ili propisa da obavestimo državni ili regulatorni organ o našim saznanjima i/ili sumnji da je počinjeno krivično delo, bez obzira da li je takvo krivično delo počinjeno od strane našeg klijenta ili trećeg lica. Možda o tome nećemo moći da razgovaramo sa vama zbog ograničenja nametnutih tim zakonima ili propisima i možda ćemo morati da prestanemo da radimo za vas u takvim okolnostima. Saglasni ste da mi nismo odgovorni za bilo kakve štetne posledice koje biste mogli pretrpeti usled našeg poštovanja tih zakona ili propisa.\n12 Viša sila\nNi vi ni mi nećemo biti odgovorni za neispunjavanje naših odnosnih obaveza u vezi sa vašim predmetom (osim vaše obaveze da u celosti platite naše fakture) ukoliko je do neispunjenja došlo iz razloga koji su izvan vaše ili naše kontrole.\n13 Izmene i dopune\nPovremeno ćemo možda morati da izmenimo ove uslove ugovora. Ako se to dogodi, obavestićemo vas o promenama isticanjem obaveštenja u odeljku na našem vebsajtu pod nazivom Zakonska obaveštenja, ali to se neće odnositi na predmete na kojima u tom trenutku već radimo.\nAko su punovažnost i primenjivost bilo kog od ovih uslova ugovora na bilo koji način ograničeni zakonima ili propisima koji se odnose na nas, takvi zakoni i propisi će imati prevagu nad ovim uslovima ugovora ali će biti punovažni i primenjivi u najvećoj meri dopuštenoj zakonom i propisima, i takvo ograničenje neće uticati na punovažnost ili primenjivost bilo kog drugog uslova.\n15 Integritet i etika\nNaša politika je da se u svakom trenutku ponašamo u skladu sa najvišim profesionalnim, etičkim i poslovnim standardima i očekujemo da se i vi ponašate na sličan način u poslovanju sa nama i vašim poslovnim partnerima. Ne tolerišemo nikakav oblik mita i korupcije i vi se slažete (i) da od nas nećete očekivati ponašanje koje bi naše ime dovelo na loš glas ili dovelo u pitanje naš integritet, (ii) da ćete se vi, vaši zaposleni i agenti suzdržati od svake aktivnosti koja uključuje mito ili druge koruptivne radnje (iii) da ste interno preduzeli ili ćete preduzeti korake ili procedure uspostavljene u cilju eliminisanja rizika od mita i korupcije tokom trajanja našeg poslovnog odnosa.\n16 Raskid ugovora\n16.1 I vi i mi možemo u svakom trenutku raskinuti naš ugovor davanjem prethodnog pisanog obaveštenja s tim da, u našem slučaju, to mora biti u skladu sa svim važećim zakonima i propisima. Prestaćemo da vas zastupamo samo ukoliko verujemo da imamo dobar razlog za to, uključujući u slučaju postojanja okolnosti iz stava 3.5 (b), ali zadržavamo diskreciono pravo u pogledu takve odluke.\n16.2 Ukoliko naš ugovor bude raskinut iz bilo kog razloga, saglasni ste da ćete u celosti platiti sve naše fakture koje uključuju honorare, troškove, izdatke i druge naknade nastale do momenta raskida ugovora.\n16.3 Odnos između advokata i klijenta postoji između vas i nas samo ako u relevantnom trenutku radimo na vašem predmetu; nismo u obavezi da vam pružamo savete u bilo koje drugo vreme u vezi sa promenama zakona, pravila ili propisa koje bi mogle uticati na vaša prava. Dalje, ukoliko u određenom periodu ne budemo radili na vašem slučaju, saglasni ste da, osim ukoliko je to zabranjeno zakonom ili propisima, mi imamo pravo da u tom periodu prihvatimo da radimo na slučajevima drugih klijenata a u vezi sa predmetom vašeg slučaja, mada nećemo obelodaniti ni jednu informaciju ili dokument u pogledu kojih prema vama imamo obavezu čuvanja tajne, niti ćemo iste koristiti za potrebe ili u korist drugog klijenta.\n16.4 Mi i ostala Povezana lica CBSA možemo vam besplatno poslati novosti u zakonodavstvu ili vas uključiti na mejling listu za slanje istih nakon prestanka našeg ugovora sa vama ili vašeg ugovora sa njima. To neće promeniti činjenicu da je vaš ugovor sa nama ili sa njima raskinut.